text:
Joost Meijs officially took over the CEO position at Aruba Airport Authority N.V.
ORANJESTAD – After the announcement back in March 2019 by Aruba Airport Authority N.V. (AAA) that its CEO Mr. James Fazio has decided to pursue other career opportunities, it was later announced in April 2019 that Mr. Joost Meijs, ex-CEO of Eindhoven Airport, will take over the responsibilities of Mr. Fazio as the new AAA CEO.
In the presence of his Excellency Governor of Aruba Mr. Alfonso Boekhoudt, her Excellency Prime Minister of Aruba Mrs. Evelyn Wever Croes, his Excellency Minister of Tourism Mr. Dangui Oduber, his Excellency Minister of Justice Mr. Andin Bikker, Chairperson of the Board of Supervisory Directors Mrs. Marion Kan together with other airport stakeholders and partners, the outgoing AAA CEO Mr. James Fazio symbolically handed over the vital airport position over to incoming AAA CEO Mr. Joost Meijs with a construction hard hat, safety vest and shovel.
“The airport is transitioning from the planning to the construction phase of the Gateway 2030 project and I’m excited to hand over the CEO position to Mr. Meijs who will now lead, guide and motivate the entire team to reach the airport’s expansion goal. I am convinced that the tourism and aviation partners and stakeholders will provide Mr. Meijs with the same heartfelt guidance and trust that was given to me. My five years at Aruba Airport couldn’t have been this successful without that support that I’m sure Mr. Meijs will also receive. I want to emphasize that I very much enjoyed my time in Aruba and I feel honored to have been trusted to lead Aruba’s national airport for the past 5 years,” said Mr. Fazio during his farewell speech.
All Excellences present expressed their gratitude for Mr. Fazio’s efforts and at the same time wished Mr. Meijs the best of luck in the years ahead leading the airport team to the next milestones, as Mr. Meijs will be responsible for the development of management and the organization, maintaining contacts with external stakeholders, and will oversee the airport’s redevelopment, as it starts a significant 5-year capital investment and construction program with a value of 300 million USD.
“I am ready to start this new journey with a lot of enthusiasm and determination to concretize what the entire team has visualized during the initial stages of the Gateway 2030 project. I thank Mr. Fazio for his guidance provided to the airport team the last 5 years and it is now my commitment to ensure that we cross the Gateway 2030 finish line with an airport we can all be very proud of, “ said Mr. Meijs during his first speech to all airport partners and stakeholders as the new AAA CEO.
papiamento
Joost Meijs oficialmente a tuma posicion over como CEO di Aruba Airport Authority N.V.
ORANJESTAD – Despues di e anuncio cu a wordo haci na Maart 2019 door di Aruba Airport Authority N.V. (AAA) cu su CEO Sr. James Fazio a dicidi pa persigui otro oportunidadnan profesional, a anuncia despues na April 2019 cu Sr. Joost Meijs, ex-CEO di Eindhoven Airport, lo tuma e responsabilidadnan over di Sr. Fazio como AAA su CEO nobo.
Den presencia di su Excelencia Gobernador di Aruba Sr. Alfonso Boekhoudt, su Excelencia Prome Minister di Aruba Sra. Evelyn Wever Croes, su Excelencia Minister di Turismo Sr. Dangui Oduber, su Excelencia Minister di Husticia Sr. Andin Bikker, Chairperson di e Hunta di Directiva di Supervision Sra. Marion Kan hunto cu demas stakeholder y partner di aeropuerto, e CEO di AAA saliente Sr. James Fazio simbolicamente a pasa e trabou importante over na AAA su CEO nobo Sr. Joost Meijs cu un hard hat di construccion, un safety vest y un shovel.
“Aeropuerto ta pasando di e fase di planificacion over pa e fase di construccion di e proyecto Gateway 2030 y mi ta contento di por pasa e posicion di CEO over na Sr. Meijs cu lo ta encarga pa lidera, guia y motiva e ekipo completo pa alcansa aeropuerto su metanan di expansion. Mi ta convenci cu e partnernan di turismo y aviacion lo brinda Sr. Meijs e mesun guia y confiansa cu a wordo duna na ami. Mi 5 añanan na Aeropuerto di Aruba no lo tabata asina exitoso sin e sosten cu mi ta sigur cu Sr. Meijs tambe lo ricibi. Mi kier enfatisa cu mi a echt gusta mi tempo na Aruba y mi ta sinti mi honra di a wordo confia pa lidera Aruba su aeropuerto nacional pa e ultimo 5 añanan,” asina Sr. Fazio a bisa durante su discurso di despedida.
Tur Excelencia presente a expresa nan gratitud pa e esfuersonan di Sr. Fazio y na mes momento a desea Sr. Meijs hopi exito pa e añanan nos dilanti unda e lo ta encarga pa lidera e ekipo di aeropuerto pa alcansa e siguiente milestonenan, mirando cu Sr. Meijs lo ta responsabel pa e desaroyo di management y e organisacion, como tambe mantencion di contacto cu stakeholdernan externo y lo guia e aeropuerto su proyecto di expansion cu ta bai cuminsa cu e inversion significante cu un balor di 300 miyon dollar.
“Mi ta cla pa cuminsa e etapa aki cu hopi entusiasmo y determinacion pa concretisa loke e ekipo completo a visualisa durante e fasenan inicial di e proyecto Gateway 2030. Mi ta gradici Sr. Fazio pa su guia duna na e ekipo di aeropuerto durante e ultimo 5 añanan y e ta mi compromiso awo pa sigura cu nos ta finalisa e proyecto cu un aeropuerto cu nos tur por ta hopi orguyoso di dje, “ asina Sr. Meijs a bisa durante su prome discurso dirigi na tur partner y stakeholder di aeropuerto como AAA su CEO nobo.


c: text/html

text:
Bo ta sinti bu manera si bo no ta bal nada?
Ora niun hende balorá bo òf tuma bu na serio, ta asina bo ta sinti, manera si bo ta un 0.
Sin embargo, ora nos pone Dios na promé lugá den di nos bida, e 0 ei, sin aparentemente niun balor, ta bira un 10.
Un bida kompletu i plenamente felis so por ta resultado di un trabou den ekipo: Dios i nos.
Bo por pasa di sinti bu sin balor pa sinti ku bo ta un 10!
Wak e mihó momentunan di e Enkuentro Hóben “Di 0 pa 10” na tur sede di Kòrsou.
Tur nos enkuentronan ta un ! Bin forma parti di e famia #FHU!
.
.
.
.

robotstxt: allowed

filter: keep


text:
Mientras Banco Central Aruba ta sigui vigila desaroyo mundial
*Mas medida por wordo tuma pa mantene base solido Florin
ORANJESTAD (AAN) — Banco Central di Aruba ta sigui vigila e desaroyo mundial y lo tuma pasonan necesario pa sigura e base solido di e Florin Arubano.
Den e anuncio oficial di Banco Central Aruba, ta wordo mustra riba e shock cu a wordo provoca mundialmente dor di e coronavirus nobo COVID-19 na nivel financiero y ta urgi pa tuma medida.
E autoridad monetario di Aruba, cu mester garantisa confiansa den e Florin Arubano, lo tuma mas medida si esaki ta necesario pa garantisa un sector bancario solido y sano den un situacion di stress na Aruba. Tambe mester percura pa e moneda oficial Arubano por keda mara na e Dollar Mericano.
E medidanan cu Banco Central di Aruba a tuma no ta afecta e transaccionnan menciona den articulo 9, incision 2, di e ley cu ta regla trafico di placa stranhero (divisa)
Pa miho informacion di Aruba, DIARIO ta resumi tur e transaccionnan den moneda cu por sigui tuma luga, sin necesidad di un licencia special.
Importacion y exportacion di articulonan y gastonan asocia.
Transaccionnan di transito, gastonan di transportacion y di seguro pa transportacion internacional.
Gastonan di pasashi y gastonan pa biahe y acomodacion.
Pagonan pa interes y dividendo.
Transferencia di ganashi.
Pagonan relaciona cu huur; pa paga debe of pa reduccion di balor di inversion.
Credito riba termino cortico of facilidad similar di banco riba termino cortico.
Pago pa trabou of servicio.
Gastonan di oficina of trabou administrativo.
Pago di sueldo of pensioen.
Primanan pa seguro.
Pago di alimentacion y becanan.
Otro transaccionnan cu Banco Central ta considera similar.
Pa e transaccionnan aki pues no mester di un licencia di Banco Central, e autoridad monetario di Aruba.


text:
2006
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
2006 (MMVI) ta un aña komun ku a kuminsá riba un djadumingu di e kalènder gregoriano. E tabata designá:
- Aña di Akuario, e kargadó di awa den astrologia oksidental. E siguiente aña pa Akuario lo ta na 2018.
- Aña di Kachó den e kalènder chines.
A sosodé[editá | editá fuente]
Yanüari
- 15 - Ta elegi Michelle Bachelet komo presidente van Chile.
- 22 - Evo Morales ta bira e presidente nobo di Bolivia.
- 27 - Na tur sinku isla di Antias Hulandes a tuma lugá elekshon pa Parlamento di Antias Hulandes.
Yüli
- 9 - Italia ta gana 5-3 di Fransia den Kopa Mundial di Futbòl na Alemania.
A nase[editá | editá fuente]
Yanüari
Febrüari
Mart
- 26 - Emily de Jongh-Elhage ta asumi e kargo di promé minister di Antias Hulandes. Dia 10 di òktober 2010 e ta bai den historia komo e ultimo promé minister antiano.
Aprel
Mei
Yüni
Yüli
Ougùstùs
Sèptèmber
Òktober
Novèmber
Desèmber
A fayesé[editá | editá fuente]
Yanüari
Febrüari
Mart
Aprel
Mei
Yüni
Yüli
Ougùstùs
Sèptèmber
Òktober
Novèmber
Desèmber


text:
KRALENDIJK – Na hermana isla Kòrsou e kantidat di kaso di COVID-19 a subi di un forma drástiko. Esaki ta loke gezaghèber di Boneiru, Edison Rijna a bisa ayera durante enkuentro ku prensa. “Mi ta urgi tur hende aki na Boneiru pa sigui kumpli ku e reglanan básiko pa nos no pasa den mesun skual ku Kòrsou. Kòrsou a haña nan ta introdusí reglanan mas estrikto manera entre otro toke de keda i lei seku. En bista di e situashon ta deskonsehá tur hende pa biaha e momentunan akí pa Kòrsou. I si bo mester biaha tòg, mantené 1,5 meter di distansia ora bo ta aya i kumpli ku e reglanan ku tin.
Tin hende na Boneiru ta teme ku pa motibu di e situashon na Kòrsou, nan no por pasa e dianan di fiesta ku nan famia na e isla ei. Nos mester tene kuenta ku e posibilidat akí. Meskos ku nos mester tene kuenta ku si nos haña vários kaso di COVID-19 na Boneiru, lo ta bai tin reglanan mas estrikto. Si kos yega asina leu, mi ta informá boso mesora,” gezaghèber Edison Rijna a bisa.


text:
Dios ku a bisa: ‘Lus lo bria for di skuridat,’ ta e mesun Dios ku a pone su lus bria den nos kurason pa nos por lusa otro hende su bida, ora nos laga nan konosé gloria di Dios ku
Luk 10:19-20
Mira, Mi a duna boso outoridat pa trapa riba kolebra i skarpion i riba tur poder di e enemigu. Nada lo no hasi boso daño. Ma no bira kontentu djis pasobra demoño ta obedesé boso; alegrá boso ku boso nòmber
Kolo 1:11
Dios fortalesé boso ku su poder glorioso pa asina boso por soportá tur kos ku pasenshi. Felis siman Dios bendishona bo.
Lam 3:25-26
SEÑOR ta bon pa esnan ku konfia den djE, pa tur ku buska su presensia. P’esei ta mihó keda ketu i spera riba yudansa di SEÑOR. Dios bendishona bo y un felis siman.


text:
E avion di TUI Airways Limited, BY-002 a yega Aruba y a wordo yama bon bini cu baño di awa for di brandweer na Aeropuerto Internacional Reina Beatrix (AUA Airport) dia, 4 di mei 2022. E avion a a haya su bon bini na e estilo aki pa e resume di servicio entre Inglatera y Aruba.
“tin cos nan exitante ta pasando na Aaeropuerto di Aruba y e earolinea nan ta pagando atenshon. TUI Airways Limited tabata un partner prome cu pandemia y ta felis pa anuncia cu nan ta regresando Aruba, cu nan servicio nonstop for di e capital di Inglatera esta London pa e bunita lama nan di Aruba.”, AUA Airport, CEO, Joost Meijs a anuncia.
TUI Airways Limited despues di 2 aña ta resumi su vuelo nan semanal entre earopuerto international Gatwick na London y Aeropuerto International Reina Beatrix. Gatwick Airport ta e segundo aeropuerto mas ocupa cu cantidad di pasahero nan na Inglatera. Esun mas ocupa cu pasahero nan ta e aeropuerto na Heathrow.
TUI Airways Limited (anterior cu nomber di ThomsonFly, First Choice Airways y Thomson Airways) ta bula vuelo nan largo y directo den e 787 Dreamliner un “state-of-the-art” jet cu ta cambiando futuro di bula. E avion aki aki ta uza 20% menos fuel compara cu otro avion nan mas chikito y cu e technologia nobo ta genera 60% menos zonido durante cu bay lanta y aterisa na tera. Danki na su structura y motor nan revolutionario e ta mas mihor riba fuel y ta saka 20% menos CO2 riba su vuelo entre Aruba y Inglatera.
E vuelo di TUI Airways Limited ta Sali semanal London Gatwick pa 10.15 a.m. y ta yegand 14:50 p.m. Aruba local time. E vuelo di regreso ta Sali for di Aruba pa 16.50 p.m. y ta yega London Gatwick pa 06.50 a.m.. pasahero nan lo biaha den un Boeing 787-900.
Loke pa spera riba E vuelo di TUI’s London Gatwick – Aruba. E Boeing 787-900 tin 345 asiento, 282 den economy y 63 Premium. E 787-9 configuracion tinlus di LED full den e cabina cu bentana 30% mas grandi cu bentana riba otro avion nan y enbes di blinds e pasahero por uza un tint electronico pa e scuridad di bentana.
‘Nos ta contento pa regresa Aruba den e programa di 2022. Aruba te e destinashon perfecto pa e persona nan cu kier relaha y explora algun di e mihor lama nan den Caribe. Cliente nan por escohe entre un selection di hotel luhoso, boutique hotels, e ambiente perfecto pa relaha y explora’, ta loke Richard Sofer, Commercial & Business Development Director na TUI a declara.
‘Despues di 2 aña dificil pa nos industria d I turismo y pa destinashon nan rond mundo, nos ta contento pa ricibi nos partner TUI bek na nos isla. TUI ta un supporter di Aruba durante e aña nan y nan regreso ta excitante pa e isla, hotel nan y otro lugar nan den industria di hospitalidad., Nos ta extende nos un caloroso bon bini pa tur bishitante di TUI y nos ta premira pa duna nan un vakantie bon mereci y memorabel cu hopi solo.’ Aruba Tourism Authority CEO, Ronella Croes, a comenta.
Mas di aeropuerto di Aruba
Aeropuerto di Aruba ta un di e aeropuerto nan mas bishita den regiin di caribe cu 22 difdrente aerolinea ta opera y trese mas di 2.5 miyon pasahero tur aña (prome cu covid) y ta duna servicio na 28 destinashon mundialmente. 95% di aeropuerto di Aruba su bishitante nan ta pa keda vakantie algun dia of dias cual 80% ta for di merka cu Canada, 9% for di latino america, 8% for di europa y 3% for di hulandes nan den caribe. Aeropuerto di Aruba ta atribui na e isla den un clima economicamente y politicalmente, hospidabel y populashon di diferente idioma cu un ambiente di siguridad. Aeropuerto ta constante den upgrade pa mantene su posishon como un di aeropuerto mas inovativo den e region.


text:
Dellanire Maduro, lider di Fraccion di POR a comenta riba e cambionan fiscal cu a bin dilanti den presupuesto 2020.
E ta conciente di e situacion financiero hereda y cu mester bin formanan pa por soluciona esaki pa nos isla por tin un finansas publico saludabel, pero tin cierto cambionan cu Fraccion di POR no ta di acuerdo y lo presenta amienda riba esakinan. Maduro ta indica cu mester cumpli cu obligacionnan financiero hereda, pero clima di inversion mester keda wordo stimula.
Un di e cambionan ta encera fondonan di ATA. Maduro a bisa cu for di prome cu a forma coalicion, POR a mustra cu esaki ta algo cu nan no ta para pe, es decir, cu ATA S.G. mester keda manera cu e ta, pasobra si haci cambio e no lo cumpli mas cu e meta pa cual e la wordo lanta. “ATA SG mester mantene su status como entidad priva dentro di e regimen publico, esaki ta e exito grandi di nos industria turistico desde su incorporacion”.
Tambe el a menciona e parti di I.P.C. (Imputation Payment Company) cual ta un forma pa stimula inversion unda companianan den cierto sectornan ta haya beneficionan fiscal. Cu e cambionan kier elimina e parti aki unda tur hende lo mester paga e mesun 25% di winstbelasting. Fraccion di POR ta indica cu ora ta papia di inversionistanan nobo, nan lo mester por tin oportunidad di disfruta di e I.P.C. pa nan por yega na nan meta y asina sigui stimula mas inversion na Aruba. “Nos di fraccion di POR ta di opinion cu mester bin e posibilidad pa incentiva inversionistanan pa sigui inverti. Por ehempel tur inversion cu ta tuma luga den e aña aki(2020) y otro aña (2021) por bin na un remarke pa un ‘overbrugging’ di 5 aña, despues esaki ta wordo elimina y lo mester cumpli cu e 23%. Esaki cumpliendo cu e rekisto pa bin na remarke pa esaki, cu ta stipula caba den e regimen di IPC cu tin. Tambe lo mester considera esnan cu a haya e rate di I.P.C. aña pasa (2019) pa tambe tin e 5 aña aki di ‘overbrugging’ desde e fecha cu nan a bin na remarke pa esaki. Pa tur e otro compania cu ta pagando actualmente 25% lo bay paga 23% desde 1 di april 2020. E punto aki ta hopi importante teniendo na cuenta cu si wak cu e post di inversion ta solamente 20 miyon y no poro haci mucho cos cune, pesey ta importante pa por haci atractivo pa hendenan bin inverti na Aruba”, Dellanire Maduro ta indica.
Parlamentario di POR ta elogia gobierno actual pa e forma responsabel cu te awo a bin ta atende cu e situacion financiero, na mesun momento e ta convenci cu lo haci e cambionan necesario pa por sigui cu un stabilidad den economia cu lo mester yuda mehora e situacion financiero di nos pais. De acuerdo tambe cu gobierno cu esnan cu a disfruta di e I.P.C. tin hopi aña caba estableci na Aruba y a benificia suficiente di esaki. Nan a probecha di e exito cu Aruba tabatin economicamente, pero di otro banda mester crea incentivonan fisical pa inversionnan cu ta necesario na Aruba.E ta sigui bisa cu di otro banda no por lubida e debe gigantesco cu gobernacion anterior a laga atras cu ta haci cu mester busca manera pa paga y cumpli, pero na mes momento mester crea posiblidadnan pa hacie atractivo pa hendenan inverti na nos pais. Pesey mes ta importante pa crea un ‘overbrugging’ di e regimen di I.P.C. pa por lo menos durante e prome 3 pa 5 añanan di existencia di e compania pa por sigui promove inversion na Aruba.


text:
Share this on WhatsApp
Na un of otro momento nos tur ta haya nos mes ta haci un of mas cos cu no ta contribui na e bienestar di nos relacion of hasta ta causa cu nos relacion ta bira toxico. Hopi tin di haber cu e manera cu nos ta comunica. Importante ta pa bira consciente y purba coregi mas hopi posibel. Esaki ta conta pa ambos persona den e relacion.
ACTITUD TOXICO #1: CRITICA BO PAREHA
Tin un diferencia entre reclama y critica bo pareha. Reclama ta enfoca ariba e comportacion di e pareha. E intencion di reclama, ta pa haci e pareha consciente cu cierto comportacion no ta wordo aprecia.
Tin un diferencia entre reclama y critica bo pareha.”
Por ehempel: ‘Mi a haya fastioso cu bo a yega laat sin avisa’mi cu bo lo bay tarda.’
E hecho cu bo pareha no a comporta su mes manera abo a spera, no ta haci’e un mal persona.
Critica bo pareha, den e mesun scenario, lo ta: ‘Nunca bo ta tene cuenta cu otro hende. Bo ta hopi egoista. Bo no a worry cu bo a laga’mi warda.’
Esaki obviamente ta un atake personal. Bo ta comunicando na un manera incorecto, pues bo no ta enfocando ariba e comportacion, bo intencion ta claramente pa ataca bo pareha como persona.
ACTITUD TOXICO #2: REBAHA BO PAREHA
Rebaha ta nifica falta respet na bo pareha. E por ta den hende – locual ta haci’e pio – of den priva. Ehempelnan ta uzo di sarcasmo, ridiculisa, yam’e pa cierto nombernan, of uza gestonan manera ‘eyerolling’, cu e intencion di lag’e sinti cu e ta bobo, kens of no tin balor.
Actitud asina ta tipico pa personanan cu tendencia narcista.”
Un ehempel di esaki: ‘ABO ta cansa? Bo ta na cas hender dia! No lubida ken ta trece pan ariba mesa den e cas aki. Corda si ami bay keha di ta cansa! Pfff!’
E actitud aki ta completamente fout y innecesario y ta bisa mas di bo mes como persona, cu di bo pareha. Actitud asina ta tipico pa personanan cu tendencia narcista.
ACTITUD TOXICO #3: TA DEFENSIVO CU BO PAREHA
Ta defensivo ta nifica, cu bo ta defende bo mes desproporcionalmente y hasta ora cu obviamente bo no tin razon.
Esaki por ta un reaccion ariba e hecho cu bo pareha hopi bes ta critica y/of rebaha’bo pero tambe por ta un sistema di defensa cu bo a desaroya durante bo infancia of adolescencia – na unda constantemente bo a sinti’bo ataca – y cu a bira parti di bo caracter.
Por ehempel, bo pareha ta puntra: ‘Bo a corda yama disculpa nos pa no por bay e fiesta awe nochi?’
Bo sa cu boso a palabra cu abo lo yama, pero bo a lubida di hac’'e.
E contesta defensivo lo ta: ‘Bo ta kere mi no tin nada di haci henter dia? Bo sa masha bon con druk mi ta! Dicon abo mes no por a yama?’
E contesta corecto lo ta: ‘Berdad nos a palabra esey, pero mi tawata hopi druk awe y mi a lubida. Mi ta bay yama nan awor.’
Semper lo tin momentonan cu bo lo hayabo den necesidad pa defende bo mes, pero ta bon pa distingui ora tin of no tin motibo.
ACTITUD TOXICO # 4: DUNA BO PAREHA ‘THE SILENT TREATMENT’
Esaki ta nifica ignora bo pareha a proposito, door di haci como si fuera bo ta demasiado ocupa cu otro cosnan, cu e intencion di blokia comunicacion.
Esaki por pasa na momento cu bo ta demasiado fada of rabia pa por tin un combersacion racional cu bo pareha. E por ta un reaccion ariba e hecho cu bo pareha ta critica, reclama of ta defensivo constantemente y abo a cansa di esaki. Pero tambe por ta, cu abo ta un persona cu generalmente ta prefera di evita confrontacion y ta demostra bo malcontento door di no papia cu bo pareha.
Ora cu bo ta sinti asina, duna bo mes un pauze y bisa bo pareha. Por ehempel: ‘Mi ta mucho disgusta pa papia awor. Mas laat nos ta papia.’
Bisando esaki, bo ta laga e cos fria un rato, mientras toch bo ta mantene e canal di comunicacion habri.
Tuma mas o menos un ora di tempo pa bay haci algo cu bo gusta, y despues bin bek y continua na unda boso a keda. Papia trankilamente y abiertamente y keda na e topico y expresa cu detayes con bo ta sinti al respecto.
Comunicacion en realidad ta algo hopi simpel.”
Comunicacion en realidad ta algo hopi simpel. Ta nos como ser humano ta haci’e mustra dificil.
Tuma tempo pa reflexiona ariba bo manera di comunica, y haci cambio na unda ta necesario, pa un miho relacion.
Desiree Swaen ta un Coach profesional certifica, specialisa den bida, relacion, sexualidad, perdida y spiritualidad. Combinando su pasion, educacion, training y experiencianan personal, Desiree a funda DS Relationship Coaching / DS Love Coach cu un solo meta: yuda hende descubri amor den nan mes y den otro. Sigui Desiree via su pagina di Facebook.


text:
Dia 5 di juni a celebra Dia Internacional di Medio Ambiente. Riba e dia aki rond mundo ta celebra e esfuersonan haci na fabor di nos medio ambiente.
Tambe ta un momento pa enfoca riba un tema cu ta toca nos medio ambiente. E intencion di e dia aki ta pa conscientisa y encurasha mas accion pa e medio ambiente. E ta duna e oportunidad pa refleha ariba e logronan pa loke ta trata e retonan di medio ambiente.
Pa Aruba, despues di basta intento, e aña aki a logra decreta proteccion di 16 area importante pa nos naturalesa. Directie Natuur en Milieu (DNM) y Aruba, como miembro di United Nations Environment Programme(UNEP), ta uni na e vision y e celebracion di e lucha pa un mihor medio ambiente.
Organisacionan gubernamental, no gubernamental y comunidad, trahando hunto por establece e comprendemento cu biodiversidad y naturalesa ta e contribuyente principal pa nos sobrevivencia.
E aña aki e pais anfitrion ta Colombia y den cooperacion cu Alemania a escoge pa enfoca riba e tema Biodiversidad. Biodiversidad of naturalesa ta e fundeshi pa carga bida terrestre y marino igual. Biodiversidad ta esencial pa desaroyo humano y nos bienestar. Nos existencia y calidad di bida ta depende di naturalesa.
Awendia, tur formadi bida den cualkier area di naturalesa cu e ta habita, bestianan y matanan te e micro-organismonan di mas chikito, ta bou di menasa manera nunca antes. Nos ta na e punto di extincion masal di especienan; por ehempel den e siguiente 10 aña, aproximadamente 1 miyon tipo di especie lo disparse riba e planeta. Den e ultimo 50 aña fauna salvahe a baha cu un averahe di 60%. Desde añanan 70 no a wak e Lora mas den mondi. Mas cu 20 aña no a wak e Swordfish den nos lama. Nos tin solamente dos mata di Mahaua na Aruba.
Tin mas informacion cu ta un realidad awe pa nos planeta. Mundialmente, dos tercera parti di nos lama ta pa actividadnan di e ser humano. Solamente, 15% di tur nos saliñanan ta existi awe. P’esey preservacion di e areanan aki ta di sumo importancia. Entre 2010 pa 2015, 5 aña di tempo, 32 miyon di hectar di selvanan a disparse. Awendia, ta existi mitar di e areanan di rif di coral cu nos a conoce den 150 aña.
Si nos sigui riba e rumbo aki, e perdida di biodiversidad lo tin consecuencianan severo pa humanidad. Entre otro un colapso di sistema di produccion di cuminda y salubridad. E culpabel di esaki ta nos mes, e ser humano, cu ta obra di un manera insostenibel y menos duradero cu naturalesa y medio ambiente. Naturalesa su habilidad pa sostene tur forma di bida na mundo y duna bienestar humano ta den decadencia na un forma acelera y alarmante.
E mensahe principal ta, nos como ser humano ta interconecta, co-dependiente y ta depende di naturalesa pa nos existencia y calidad di bida. E eventonan di ultimo tempo manera e candelanan na Australia, Brasil y Merca, e pandemia COVID-19 a siña nos con metemento cu e ecosistema y biodiversidad, den su forma mas natural, ta crea problemanan nunca antes bisto. E crisis actual ta laga nos refleha con conecta nos ta cu otro y con un ocurencia of accion na otro parti di mundo ta afecta nos di biaha. Nos mester reconsidera ki relacion y con conecta nos ta cu naturalesa, pa cuminsa biba den harmonia cu naturalesa.
DNM ta urgi un y tur pa mustra solaridad y compromiso pa proteccion di naturalesa y pa haci uzo mas sostenibel di nos recursonan natural. Ta tempo pa naturalesa, ta un cu naturlesa y haci’e pa naturalesa.
Feliz dia Internacional di Medio Ambiente!


text:
Diaranson den careda di 12:30 merdia e avion di jet blue cu tabata cla pa lanta vuelo direccion merca, na e pista pabou di Aeropuerto Internacional Reina Beatrix, momento cu e piloot tabata cla pa ranca e motor pa asina haya forsa y lanta e vuelo, e motor a dal paga. A haya un fayo den cockpit cu ta indica cu tin problema serio e motor. E avion cu un motor a bolbe bin bek ariba tur forsa riba e mes un taxiway cu el a bin abou. Dii biaha e avion a staciona na e gate pabou, y piloot a informa e pasaheronan despues di e situacion. Te cu 7or di anochi ainda mecaniconan tabata inspecciona e motor pa sa kico a pasa, pero no por haya e fayo y e motornan no kier a cende mas. Asina a cancela e vuelo completo pa su destinacion te ora cu haya un otro avion disponible di Jetblue.
Por poco Aruba a conoce un tragedia si e vuelo a lanta y na caminda e motornan a dal paga, danki dios cu algo asina no a pasa cu durante e vuelo ta den halto.


text:
WILLEMSTAD- 12 di febrüari 2020 – Resientemente Ofisina di Turismo di Kòrsou (CTB) huntu ku diferente partner den sektor privá a partisipá na e di 51 edishon di ‘International Boat Show Düsseldorf’ na Alemania. ‘BOOT 2020’ a resultá un bes mas un plataforma ideal pa sigur 400 ekshibidor promové nan produkto. E mas di 250 mil fanátiko di deporte akuátiko ku a bishitá e feria e aña aki tabata prosedente di 106 pais, di kual mas di 24% a bini for di pafó di Alemania entre otro Hulanda, Bèlgika, Gran Bretaña, Suisa, Italia, Fransia, Merka i Canada.
E feria ku ta enfoká primordialmente riba turismo di buseo i aktividatnan akuátiko un biaha mas a resultá masha eksitoso i pa su di 51 edishon a pèrkurá pa un diseño nobo ku a kubri 2 hal grandi di ekshibishon kaminda esnan presente por a risibí tur informashon pa nan próksimo vakashon. E stènt di Kòrsou durante 9 dia a ekshibí nos destinashon i bida marítimo, i a profilá nos isla komo un ‘must see’ pa tur sambuyadó ku ta buska un vakashon ekstraordinario. Tambe a duna 2 presentashon kombiná ku entrevista di 10 minüt riba e esenario prinsipal. Tur ku a bishitá e stènt di Kòrsou a haña un impreshon di nos isla via di un ‘reality goggle’, un tipo di brel ku imágen virtual. Bishitantenan a keda impreshoná! Den transkurso di e mesun siman CTB a organisá un sena na Tulip Inn na kual a invitá tur ko-ekshibidor i operadornan di tour. CTB ta gradisí partnernan di sektor privá ku e aña aki a forma parti di e tim di Kòrsou; Sun Reef Village on Sea, Rancho el Sobrino, Dive Division, Curaçao Divers i Dive Center Scuba Do.


text:
Trabou y logronan grandi cu ta kedando presenta durante tratamento di presupuesto di pais Aruba pa 2023, lastimamente ta keda tapa of mancha pa e caso Avestruz. Un biaha mas un politico di AVP ta trece un nubia scur riba parlamento, riba gobierno, riba nos pais y nos hendenan.
E casonan aki no ta yuda nada den e recuperacion di confiansa di pueblo cu nos tur como politico ta traha of lo mester traha riba dje. Pasobra e tristo realidad ta cu eyfo hopi ta pensa y bisa cu tur politico ta corupto, y esey pa mi ta inaceptabel! Pasobra esey sigur no ta e caso. Mi mester bisa cu mas y mas mi scucha y lesa di e caso Avestruz mi no por conclui otro cu e situacion cu ta keda presenta, cu echos y prueba, ta uno hopi grave y di condena. Tin algun cos cu pa basta tempo ta conoci, pero ayera ora bo ta scucha tur cos, un tras di otro, bo ta keda asombra con tin hende ainda por cana cabes na laira y sin ningun tipo di berguensa.
Un cos cu pueblo mester puntra su mes ta, unda Mike Eman ta para awe? Unda su partido AVP ta para awe? Pasobra un cos ta sigur, ta imposibel cu e lider di AVP no tabata sa kico tur tabata pasando bou di su nanishi. Y si nos dune mes e beneficio di duda, pueblo no por lubida e echo cu ora el a keda informa di nan, el a scoge pa brasa y sostene corupcion, el a dicidi pa toch pone Sevinger riba su lista y urgi pueblo pa vota pe. El a bisa hasta cu e mes lo a vota pe. Otro pregunta ta unda Mike Eman tabata ayera? Den sala di Parlamento haciendo su trabou e no tabata! E tabata den sala di corte sosteniendo Benny? Ayera nos no a tende nada di su sosten, unda esaki a keda? Pueblo mester realisa cu tur loke Mike Eman a haci durante eleccion y campaña tabata pa beneficio propio y di su partido.
Caso Avestruz sigur ta muestra di un otro resultado di e tremendo scol di corupcion di Partido AVP y Mike Eman. Ta fiesta tabatin cu permiso, ontheffing, tereno, opties y tambe na companianan estatal. Mas cu claro nos no por lubida e fiestanan propio di Mike Eman mes, su b-day celebration riba brug di hisa calidad di bida, su conferencianan berde cu te dia di awe no a duna ningun resultado of crea beneficio pa nos pais pero si a costa un dineral, sigur nos no por lubida su egotripping caminda hasta a laga paga pa su cara sali den un revista internacional y asina nos por sigui menciona. Pero un cos si mi ta convenci di dje, Mike Eman te ainda cu orguyo a y ta encabesa tur esaki y su partido y a percura pa crea e MEGA debe pa nos tur paga.


text:
ORANJESTAD,Aruba
Parlamentario di POR, Alan Howell a mustra su satisfaccion y orguyo ora Minister di Salubridad, Dangui Oduber a confirme cu e prome bestraling (radio terapia) realisa na Imsan diaranson tabata un exito. E tratamento aki cu a wordo haci pa prome biaha a wordo realisa cu ekiponan ultra moderno y ta un ventaha grandi pa nos hendenan y tambe AZV.
Howell ta indica cu contando cu e ekiponan aki na nos propio isla, nos ciudadanonan cu tin mester di dje no tin cu bay den exterior pa haya e tratamento, haciendo e proceso aki uno mas comfortable pa e pashent como tambe pa su familiarnan.
Ademas e gastonan di AZV ta wordo reduci mirando cu no mester manda hende afo mas pa realisa e tratamento. Esaki sin conta cu tambe lo por ofrece e tratamento na pashentnan for di otro paisnan.
Como habitante di San Nicolas, Alan Howell ta mira e desaroyo aki cu wowonan hopi positivo, no solamente e ta un avance medico pa henter nos isla, pero tambe e ta un forma cu lo por trece movecion na San Nicolas. “Masha pabien na e visionario Dr.Joel Rajnherc y full team di Imsan Aruba, partners di Miami Cancer Institute y Baptist Hospital. Un danki special na minister Dangui Oduber”.


text:
Truinfo Historico na Paraguay
Medaya di Kamilah Dammers a trece un alegria enorme diaranzon anochi
Nada mas dushi pa celebra un triunfo historico na Paraguay
E medaya di Kamilah Dammers a trece un alegria enorme diaranzon anochi den e accomodacion Strike Bowling na Asuncion, Paraguay. Kamilah a lucha contra dos gigante den e deporte di bowling, Colombiano pa a lo largo conkista e medaya di Oro pa Aruba. Na final e abraso y grito di nos delegacion di Aruba tabata na su lugar. Claro nada mas bunita pa mira un tata, yiu y ruman na abraso celebrando un momento unico den bida di un atleta. E ta yene uno cu un semtimento di orguyo cu tur cos ta posibel si bo traha pe.
Danki Kamilah, bo a laga nos presencia historia un bez mas


text:
ORANJESTAD – Awe mainta a continua cu e prome evento internacional di transporte aereo sostenibel, organisa door di Dutch Caribbean Cooperation of Airports’s: – A Flight to the Future – na Hyatt Regency Resort Spa & Casino Aruba. Minister di Transporte, Integridad, Naturalesa y Asuntonan di adulto mayor Ursell Arends, director General di Aviacion y Asunto Maritimo di e Ministerio di Infrastuctura y Administracion di Awa di Hulanda y alabes Presidente di DCCA y CEO di Aruba Airport Authority, Joost Meijs a ricibi e participantenan presente y esunnan cu a atende di forma virtual.
Tema principal durante e prome dia tabata “Discovering the undiscovered focusing on the future of Sustainable Aviation”. E discurso di apertura tabata den man di Jorge Rosillo di Corporación América y CEO di Cargo Terminal of Ecuador, TCE and the Galapagos Ecological Airport, cu ta e prome aeropuerto ecologico di mundo. Rafael Echevarne, Director General di Airports Council International of the Latin America and Caribbean y Marieke Smit, Program Manager Sustainable Aviation na e Ministerio di Infrastuctura y Maneho di Awa di Hulanda tambe a haci un presentacion tocante e roadmap pa e-flight.
Un momento historico durante e evento aki tabata e compromiso cu e ‘Memorandum of Understanding’ (MOU) entre e seis islanan di Caribe Hulandes, Hulanda, e seis aeropuertonan di Caribe Hulandes y Dutch Association of Airports (NVL). E MOU ta empodera principalmente e islanan aki pa explora y establece conectividad aereo accesibel entre Corsou, Aruba, St. Maarten, Bonaire, St. Eustatius y Saba y mas specíficamente pa explora y stimula e uzo di energia emission-free pa por ehecuta conectividad aereo.
Un total di 15 dignitario procedente for di seis isla y Hulanda a firma e MOU y a acorda pa forma un comite di directiva y un grupo di accion cu lo traha un Joint Business Plan tocante con lo por establece esaki. Lo entrega e business plan denter di e siguiente shete luna despues di firma e MOU.
Durante e proximo dianan di e conferencia lo concentra riba diferente tema interesante y importante di sostenibilidad, algun di e temanan principal:
⦁ “Built for Experience” enfocando riba turismo sostenibel
⦁ “Pushing the limits” enfocando riba e operacionnan pa un aeropuerto sostenibel
⦁ “Reality Check” enfocando riba investigacionnan andando y inversionnan
⦁ “Connecting Generations” dunando e comunidad un oportunidad pa experiencia e Pipistrel Velis Electro di cerca.
Ainda tin posibilidad pa registra y atende e evento aki di manera virtual cu lo ta transmiti “live” a traves di www.dccaairports.com/live di 7 pa 11 di november 2022. Pa mas informacion tocante e evento y pa por registra participacion virtual, por bishita e website www.dccaairports.com.


text:
Minister Plenipotenciario, sr. Guillfred Besaril a tuma nota di e âfake newsâ cu ta circulando riba e posibel cancelacion di Arubadag Festival 2020 pa motibo di e casonan di âCorona Virusâ cu a cuminsa lanta cabez na Hulanda.
Minister Besaril ta cuminsa na señala cu ArubaHuis a tene bon cuenta cu e situacion reinante. Minister Besaril ta remarca: âNos a sigura e evento den caso cu mester cancela esaki. Di es forma aki nos ta mitiga cualkier perdida financiero y ta duna nos mas espacio na hala e celebracion pa un otro fecha si esaki bira necesarioâ. Ademas di e accion aki, Minister Besaril hunto cu e expertonan huridico di ArubaHuis lo sinta proximamente cu e autoridadnan regional apunta pa atende cu e enfermedad di COVID-19 pa e regio di Holland-Zuid.


text:
Spelling Checker di Papiamento
Word Processors
Aki por download e spelling checker di Papiamento pa uzo cu Microsoft Office (Word). Tambe por download un lista di palabra na Papiamento skirbi segun e reglanan stipula den ‘Ortografia di Papiamento – version april 2009’, cu ta den proceso di legislacion.
Instruccion pa installacion
Pa instala e Papiamento speller den Microsoft Office© bo ta click riba e PapiamentoSetup.exe file. Microsoft Word no tin e capacidad pa defini si un documento ta skirbi na Papiamento, debi cu Papiamento (te ainda) no a adkiri un “language ID”. E spelling checker Papiamento lo pasa (tur es ten) como un spelling checker Basco.
Scoge un (un parti) documento y scoge Tools>Language>Set Language>Basque. Bo por haci Papiamento bira e escogencia normal door di primi e conopi “default”. Di e manera aki bo ta cambia e “normal dot” pa haci Papiamento e lenga normal. E speller lo funciona como un Office spelling checker normal door di pone un liña ola cora bou di e palabranan cu no ta aparece como e forma corecto na Papiamento. Para riba e palabra y click riba e banda drechi di e mouse pa haya sugerencia con pa haci coreccion.
Pa instalacion di e speller Papiamento den OpenOffice©, click riba e file cu nomber di PapiamentoSpeller.oxt. OpenOffice lo no tin e capacidad pa defini si un documento ta skirbi na Papiamento debi cu Papiamento(te ainda) no a adkeri un “language ID”. E spelling checker Papiamento lo pasa (tur es ten) como un spelling checker Basco. Scoge un (un parti) documento y scoge >Language>For Selection/Paragraph/All text>more>Basque. Bo por haci Papiamento bira e escogencia normal door di click den e caha cu label pa desactiva e opcion di “For the current document only”. E speller lo funciona como un OpenOffice spelling checker normal dor di pone un liña ola cora bou di e palabranan cu no ta aparece como e forma corecto na Papiamento. Para riba e palabra y click riba e banda drechi di e mouse pa haya sugerencia con pa haci coreccion.
WordPress
Aki por download e spelling checker di Papiamento pa uzo cu WordPress CMS.
Instruccion pa installacion
Download e WordPress module file y install esaki as via e upload plugin module di WordPress.Scroll To Top


text: Parlamentario Alan Howell Parlamentario Alan Howell ta di opinion cu no tin un miho reconocemento cu reconoce y balora e persona tanten cu e ta na bida. Esaki el a expresa durante e ceremonia na unda a reconoce Xander Bogaerts cambiando e nomber di Pieter Boer School situa na San Nicolas pa Scol BasicoXander Bogaerts.E reconocemento aki ta extra special teniendo na cuenta cu esaki ta e scol cu Xander a bishita tempo e tabata bay scol basico y tabata un momento sumamente emocionante pa Xander y tur cu tabata presente n e celebracion special aki.Howell ta indica cu Xander ta un role model pa nos deportistanan y studiantenan y sigur e merece e recconocemento aki. Durante e ceremonia, Xander Bogaerts a haci un donacion na e scol di e bunita suma di 35 mil Florin, apoyando asina educacion na nos isla.“Un pabien pa su famianan, fanaticonan y amigonan. Mi ta gradici gobierno y directiva di scol pa e reconocemento aki. Masha pabien my boy Xander Bogaerts”.


text:
Nationale ombudsman, señor Reinier van Zutphen, ta informá minister demishonario Van Engelshoven den un karta ku e ta keda monitoriá e rekomendashonnan di su rapòrt ‘Dolor di kabes di studiante karibense’. Ta trata aki di minister di Enseñansa, Kultura i Siensia (Onderwijs, Cultuur en Wetenschap (OCW). Tambe e ta anunsiá ku na desèmber e lo organisá un reunion di mesa rondó. Durante esaki e ke sa kiko a logra hasi pa e studiantenan karibense den e aña despues ku a publiká su rapòrt.
E reakshon di e defensor di pueblo ta un kontesta riba e karta di minister demishonario Van Engelshoven den kua e ta elaborá riba e rekomendashonnan i algun observashon general ku e ta deskribí. Nationale ombudsman den su reakshon ta informá ku - di manera struktural - e ta papia tokante e avanse ku Curaçaohuis, Arubahuis, Sint Maartenhuis, Levende Talen Papiaments, diferente stakeholder i e defensornan di pueblo di Kòrsou i Sint Marten.
Reunion di mesa rondó na desèmber 2021
Na desèmber 2021 Nationale ombudsman ta organisá un reunion di mesa rondó ku e partidonan konserní. Durante e reunion akí e lo inventarisá te na ki punto a sigui e rekomendashonnan menshoná den su rapòrt. Anto si e studiantenan ta riparando algu di e pasonan ku a tuma. A base di e reunion di mesa rondó akí Nationale ombudsman lo stipulá kiko a logra despues di un aña di publikashon di su rapòrt. Tambe e lo analisá i wak si esaki ta duna motibu pa tuma mas akshon.


text:
Servisio di Impuesto i Ontvanger ta partisipá ku nan ofisina lo ta será pa públiko den siman di 24 te ku 28 di mei próksimo en konekshon ku mudansa pa edifisio di WTC.
Ontvanger ta será kompleto ku eksepshon di:
1) C-Post Punda di djaluna 24 te ku djarason 26 di mei di 7:45 – 15:30; 2) SVB di djaluna 24 te ku djarason 26 di mei di 7:45 – 15:30.
Entrante djaluna 31 di mei 2021 nos lo ta habrí atrobe pa sigui brinda nos servisio na públiko den nos ofisina nobo den edifisio di WTC . Di antemano danki pa boso komprenshon.


text:
Dialuna mainta e caso di e dos muhenan Venezolano, envolvi den caso patruya 37, a keda trata den Corte pa hues comisario evalua e forma con nan detencion a tuma luga. A resulta cu e directora di Warda Nos Costa a comete un blunder y e mes ta admiti esey den un declaracion manda pa prensa. Den e declaracion Hassell ta cuminsa pa splica prome cu e dos muhenan den oranan di atardi a keda deporta di Aruba pa despues splica e decision di hues comisario cu e detencion a bay di un forma ilegal.
E declaracion ta bisa lo siguiente: “Directora di Warda Nos Costa Sra. Trudy Hassell dialuna atardi a informa cu den oranan di merdia e dos damanan conoci pa patruya 37, a wordo hiba conforme leynan, dilanti hues comisario pa toets nan detencion, si e tabata corecto si of no y ta mara tambe na deportacion. Diasabra ultimo Warda Nos Costa a bay aeropuerto y ta detene e personanan aki momento cu nan tabata cla pa sali di Aruba. Mesora a haci e detencion cu un meta, pa garantisa cu e personanan aki por lo pronto no por regresa Aruba. Nan a keda deteni na aeropuerto y treci Warda Nos Costa y mesora a traha nan ordo di detencion y expulsion.
Dialuna merdia hues comisario a tuma su decision unda el a bisa cu mirando cu a detene e personanan na aeropuerto, na unda nan tabata bayendo afo, no Venezuela unda nan mester bay pero tabata bay otro pais, hues ta haya cu no mester a detene nan. Esey a haci cu e bewaringstelling ta onrechtmatig.
Pero si e ordo pa expulsion ta keda vigente y esey por wordo ehecuta. Pa Sra. Hassell esey ta e meta principal di e detencion di Warda Nos Costa pa cu e damanan aki mirando e daño cu nan a causa na pais Aruba. Esaki a trece cun’e, cu nan peticion pa asilo a wordo nenga y e momento ey nan a cay den e pool di personanan ilegal na Aruba y nan mester a sali pa nan pais di origen. Aworaki e personanan aki lo wordo expulsa y por lo pronto no por regresa Aruba. Pa Warda Nos Costa nan meta ta cumpli.”


text: Diahuebs durante oranan di marduga na dos ocashon ladron a drenta door di Dry Express pasa pa Shoe Express y bay cu varios articulonan. Polis a tuma nota marduga di e bentana kibra di Dry Express pero no por a haya contacto cu e donjo. Den oranan mainta ora donjo di e lugar a yega a bin encontra 3 bentana di porta kibra. Polis a bini na e sitio y tini e caso bou investigashon. Video di camera di seguridad a gara prome cu 12or di marduga un persona cara tapa drenta e lugar y pasa door di varios cos y despues 5or di mainta un otro persona cu tambe a pasa man pa varios articulonan yena den saco prome cu bandona e lugar. A te asta haya mancha di sanger cual ta di e ladron pasando door di e glas kibra.


text:
Den fin di siman por a nota hopi movecion di partido MEP den varios bario entre otro den Noord. E pueblo di Noord ta expresa di kier mira un cambio. Tin un decepcion grandi den partido AVP.
No solamente pasobra nan a goberna e pais aki malo, pero tambe pasobra nan ta realisa cu Mike Eman por a yuda Paul Croes, pero a prefera di laga Paul Croes hinca su mes mas den problema te cu awor e ta deteni.
Locual varios habitante di Noord ta expresa na nos tambe ta cu nan no ta aprecia e forma intimidante cu AVP ta campaña. Nan no ta interesa den papia cu e habitante, nan ta yega na grito y desordo pega bandera y si e doño di cas kier baha e bandera bek, nan ta menase y papia malo cune.
Tin un descontento grandi den Noord pa loke ta trata e partido AVP y ta importante pa señala esaki.
MEP ta sigui cu su campaña positivo y constructivo y treciendo e solucionnan realistico pa e dolornan den comunidad.
Pa haci Aruba mas sigur atrobe, pa baha costo di bida, pa miho cuido di salud, pa miho calidad di enseñansa y pa un Gobierno di hendenan integro, hendenan cu ta bisa loke nan ta bac hasi y nan ta haci loke nan a bisa, un gobierno cu bo por ta orguyoso di dje un biaha mas.


text: Diadomingo 8 di April a tuma lugar den Stadion Frans Figaroa na noord e continuación di e campeonato di futbol División 1 Grupo A 2017/2018Caminda cu FC San Nicolaas a topa contra di Estudiantes, FC San Nicolaas actualmente ta na di 4 lugar den grupo A y Estudiantes ta na di 7 lugar riba e standing.Den un wega caminda e equipo di FC San Nicolaas a sa di domina e wega den e prome 45′ nan di wega. FC San Nicolaas ta logra habri e marcador na di 4′ di wega caminda nan ta haja un tiro directo y aki nan ta Ronaldo Arrindel #5 riba su camiseta cu ta e Capitan di e equipo ta los un tiro violento cu e keeper di Estudiantes no por a haci nada cu ta bai piki e bala den net, y asina FC San Nicolaas ta bai ariba 1-0.Na di 34′ di wega Estudiantes ta haja un tiro directo caminda cu e hungador #5 cu ta e veterano Lesli Filomena ta los un tiro cu dal bow di e tubo pa después bai pika tras di liña pa asina nan empata e wega na 1 un gol. Na di 38′ di wega riba un tiro di skina pa FC San Nicolaas e hoben #13 Julio Adonis ta logra score un gol di cabes pa manda su team ariba 2-1. Faltando 2 ‘ pa final di e prome tempo riba un contra atake meimei di tereno e hoben #12 Manuel Reyes ta kita e ultimo homber pa después kita e keeper pa después deposita e bala den net pa FC San Nicolaas bai ariba 3-1. Den e prome tempo FC San Nicolaas a haja hopi bon oportunidad y tambe a hunga un mihor futbol cu su contricante, Estudiantes a haci algun atake riba gol di FC San Nicolaas pero no di mucho peliger. Den e di dos parti di wega pa ser exacto na di 68′ di wega Frederick Brown #8 ta amplia e score na 4-1. Na di 71’ di wega ta e mes un Frederick Brown #8 ta bolbe pone un gol mas riba su nomber pa manda FC San Nicolaas ariba 5-1. Den e di dos tempo e wega a cai den otro caminda cu cansancio a hunga un rol compara cu e prome tempo caminda e wega tabata wordo hunga cu mas velocidad. FC San Nicolaas ta gana e wega cu e score di 5-1.


text:
KRALENDIJK – Djadumingu 16 di ougùstùs pa 10’or di mainta ta bai tin Santu Sakrifisio di misa na parokia San Luis Bertran na Rincon i na parokia La Bírgen di Coromoto na Antriol relashoná ku komienso di aña eskolar 2020/2021. Kor San Luis Bertran, kier a ekstendé un kordial invitashon na tur mucha, hóben, maestronan i tambe mayornan na un Santu Sakrifisio di misa. Despues di misa lo bai tin un momento agradabel pa nos muchanan i hóben nan.
Pader Alphonsus Baak tambe ta invitá alumno i mayornan di skol básiko, i skol sekundario pa tuma parti na e selebrashon Eukarístiko, relashoná ku aña eskolar nobo 2020 pa 2021. Kor Flornan di Coromoto ta animá e Santu Sakrifisio di misa e mainta. Despues di misa ta kontinuá ku un “Koffie morgen”. Un boka bisa otro i djadumingu awor 16 di ougùstùs nos ta topa na parokia La Bírgen di Coromoto na Antriol i parokia San Luis Bertran na Rincon, pa 10’or di mainta. Ban resa huntu pidi Señor bendishon pa un aña eskolar bon pa nos tur. “Back to school, back to church”.


text:
KRALENDIJK – Gezaghèber Edison Rijna a haña invitashon pa hiba palabra na e World Conservation Congress ku e union internashonal pa protekshon di naturalesa IUCN ta tene for di 3 te ku 11 di sèptèmber na e siudat franses Marseille.
Un biaha den kuater aña riba inisiativa di IUCN lidernan polítiko, trahadónan di maneho, sientífikonan, empresarionan i protektornan di naturalesa di henter mundu ta bini huntu pa papia ku otro tokante importansia di medio ambiente natural pa kalidat di bida na mundu. Oradornan na Marseille ta entre otro e presidente di Banko Sentral Oropeo Christine Lagarde i komisario di Union Oropeo Frans Timmermans.
Durante e kongreso Stinapa, den koperashon ku Dutch Caribbean Nature Alliance (DCNA) i e komité hulandes di IUCN, ta organisá un simposio tokante protekshon di naturalesa na Hulanda Karibense. Gezaghèber Rijna a aseptá e invitashon pasobra e kongreso ta ofresé un oportunidat úniko pa presentá e konsepto di Blue Destination riba un podio internashonal i pa hasi kontakto ku partidonan ku por sostené Boneiru ku realisashon di esaki. Pa e motibu akí gezaghèber Rijna lo hasi uso di su presensia na Marseille pa tene kòmbersashonnan eksploratorio ku posibel partnernan di koperashon.
Debí na entre otro kresementu di poblashon i desaroyo ekonómiko, mundialmente naturalesa ta bou di preshon. Pa enfrentá e menasanan a bini ku e asina yamá ‘inisiativa 30×30’ ku e intenshon pa na aña 2030 ofresé por lo ménos 30% di tur ekosistema riba tera i bou di awa protekshon legal kontra mas daño.
Ku Parke Nashonal Washington-Slagbaai i Parke Marino ya kaba Boneiru ta kumpli ampliamente ku e 30% ei, pero pa Kolegio Ehekutivo i e organisashon di naturalesa Stinapa esaki no ta un motibu sinta ketu: nos naturalesa na Boneiru tambe ta sufri bou di kontaminashon i kambio di klima.


text:
…Durante konferensia internashonal riba investigashon den Turismo i Hospitalidat…
WILLEMSTAD- 18 di yanüari 2016 – Resientemente a tuma lugá e “3rd World Research Summit for Tourism and Hospitality – Transforming Partners,” organisá pa Rosen College of Hospitality Management di University of Central Florida na Orlando, Merka. Ta trata aki di un konferensia internashonal dirigí riba investigashon den turismo i hospitalidat. E konferensia aki ta reuní investigadornan akadémiko/sientífiko, profeshonalnan di e industria huntu ku funshonarionan di entidatnan gubernamental i semi gubernamental, kaminda ta diskutí i debatí riba e aspektonan ku lo afektá futuro di investigashon i práktika di hospitalidat i turismo.
Durante di e konferensia Ofisina di Turismo di Kòrsou (CTB) den persona di sr. Dino Daal, di departamentu di Desaroyo Stratégiko i Planifikashon, a duna un presentashon di e resultadonan di un investigashon ku a keda hasí na Kòrsou kaminda ku a midi e impakto di turismo riba kalidat di bida di e residente na Kòrsou. Durante di e presentashon a analisá e resultadonan di e investigashon, ku básikamente ta establesé si por papia di un relashon konseptual entre impakto di turismo i satisfakshon di e habitante, ku sierto dimenshon di bida. Esun ku ta biba na Kòrsou ta kontentu ku desaroyonan di turismo? Tin adelanto den e relashon entre e residente i hospitalidat? Por supstansia un relashon den forma empíriko esta basa riba eksperensia? Esakinan ta algun di e ponensianan ku a keda tresé dilanti. E konferensia a konta ku partisipashon di mas di 300 partisipante for di diferente parti di mundu.
E tema Transforming Partners, kual tabata e tema sentral di e konferensia a sirbi komo un plataforma ekselente pa e partisipantenan di CTB riba kon por utilisá konsulta tripartit (investigadornan akadémiko, profeshonalnan den e industria i gobièrnu) pa mehorá aplikashon di investigashon i konosementu riba maneho diario na benefisio di e industria. Den diferente di e presentashonnan ekspertonan internashonal a ilustrá esaki kombiná ku algun ‘trends’ relevante pa e industria di turismo i hospitalidat.


text:
Meta
Enseñansa basico tin como meta e desaroyo general di e mucha. Enseñansa basico ta cubri e siguiente materianan:
- Lesamento
- Skirbimento
- Rekmento
- Hulandes
- Historia
- Geografia
- Conocemento di naturalesa
- Musica
- Pintamento
- Ehercicio fisico
- Habilidad manual
- Trafico
- Ciencia social
- Papiamento
Materia adicional cu por wordo cubri ta:
- Ingles
- Spaño
- Religion
Un alumno di enseñansa basico por cambia pa enseñansa special den caso cu esaki ta wordo considera necesario.
Pa e muchanan cu na cas ta papia otro idioma cu no ta Papiamento of Hulandes, a introduci e asina yama PRISMA-project pa yuda nan domina den un tempo relativamente corto e idioma Hulandes. Como parti di e proyecto aki a bin cu e dependance, Scol di Amor, cu ta ofrece programa di incorporacion na nivel di enseñansa basico. Durante un aña escolar e alumnonan ta haya idioma Hulandes y lesamento segun metodo di Prisma. Fuera di esey nan ta haya e mesun metodo di rekmento cu e otro scolnan basico. Despues di un aña nan ta pasa pa un scol basico of scol secundario regular.
Directiva y Scol
Tin 4 directiva di scol cu tin conhuntamente bou di nan auspicio 37 scol di enseñansa basico:
Dienst Publieke Scholen (DPS)
- Colegio Conrado Coronel
- Colegio Hilario Angela
- Comm. Pieter Boerschool
- Reina Beatrix
- Scol Basico Washington
- Scol Primario Kudawecha
- Prinses Amalia Basisschool
Stichting Katholiek Onderwijs Aruba (SKOA)
- Cacique Macuarima School
- Colegio Bon Bini
- Colegio Cristo Rey
- Colegio F B Tromp
- Colegio Frere Bonifacius
- Colegio Laura Wernet-Paskel
- Colegio Oro Ubao
- Colegio Pastoor Kranwinkel
- Colegio Sagrado Curason
- Colegio San Hose
- Colegio Santa Filomena
- Colegio Santa Teresita
- O.L.V. Fatima College
- Kukwisa School
- Maria Gorretti School
- Dependance Ayo
- Maria Regina School
- Maria School
- Paulus School
- Pius X School
- St Rosa College
- Rosario College
- Sint Aloysius School
- Sta Anna School
- St Dominicus College
- St. Franciscus College
- St. Michael School
Stichting Protestants-Christelijk Onderwijs Aruba (SPCOA)
- Graf v. Zinzendorf School
- Mon Plaisir School
Stichting Volle Evangelie Onderwijs Aruba (SVEOA)
- Faith Revival School


text:
Kralendijk – Tin 13 aktivo di Covid-19 na Boneiru awe 18 di yüni 2021. Di e 15 resultadonan di test ku a drenta niun a resultá di ta positivo. Importante: Si bo tin keho keda kas, no bai traha i yama 0800-0800.
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
Durante e di tres aña di e estudio pa Maestro di Enseñansa Primario na Instituto Pedagogico Arubano (IPA), e studiantenan ta participa na e programa Perspectiva Mundial. E programa aki ta uno holistico, unda ta pone enfasis riba e integracion di e concepto Desaroyo Sostenibel a base di e asina yama ‘Sustainable Development Goals’ (SDG’s). E aña aki ta enfoca riba Educacion Sostenibel (SDG 4).
Perspectiva Mundial ta inclui un pasantia internacional di un luna den exterio, na un di e institutonan di enseñansa superior cu cual IPA tin un acuerdo. Pa medio di esaki e studiantenan ta haya oportunidad pa profundisa nan mes den nan profesion, haci investigacion den enseñansa y pasa den un proceso di desaroyo personal, social y cultural.
E aña aki, e studiantenan a scoge pa bishita diferente instituto na Hulanda, Costa Rica y Argentina. Esakinan ta: Hogeschool van Arnhem en Nijmegen (HAN) y Haagsche Hogeschool na Hulanda, Universidad Nacional de Costa Rica na Costa Rica y Instituto Superior de Formación na Buenos Aires na Argentina.
Un palabra di gradicimento ta bay na tur persona of instancia cu a contribui di un manera of otro na e biahe di e studiantenan. Alabes IPA ta gradici e famia di e studiantenan pa nan sosten. IPA ta desea e studiantenan hopi exito den Perspectiva Mundial y nan pasantia internacional.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Dia 1: Introduccion
Intro Experience Online Learning Week Part I
Den e prome video, Noemy Croes ta duna un introduccion di CDPC y ta splica kico ta locual CDPC ta haci. Tambe e ta introduci e team cu ta bay duna e training aki y ta splica den cortico kico cada trainer ta bay ofrece, como cu tur dia tin un trainer of mas trainer indica pa ofrece contenido segun nan propio estilo.
Intro Experience Online Learning Week Part 2
Den e video aki, Noemy Croes ta bay para keto na kico ta e enfoke di e training y ta bay duna un splicacion di e forma di traha durante e 7 dianan di training
Kico ta Online Learning?
Den video number tres, di dia uno, Carol Swaen ta bay discuti e topico di online learning.
Kico ta Blended Learning y e Flipped Classroom?
Den e video aki, Carol Swaen ta bay discuti e topiconan di Blended Learning y Flipped Classroom, cual ta un modelo pedagogico-didactico di Blended Learning
Dia 1 Slides
Click to Download


text:
Contrario na e historia âgrandiâ tocante suceso importante y por lo general tocante protagonista politico, expresa den e canon historico cu tur hende mester conoce y siña na scol, tin e historia âchikitoâ di hende den nan circulo socioeconomico, cu den nan memorianan personal ta describi e recuerdonan di nan bida individual den e contexto di nan famia y contactonan social.
Dr. Wim Rutgers a skirbi e reseña aki tocante Mi memorianan; Aruba di antaño segun Chinto Erasmus cu a sali dia 30 di januari 2020 den Amigoe na Hulandes. Fundacion Corector di Papiamento a traducie na Papiamento.
E memorianan personal aki conoce mientrastanto un tradicion largo na Aruba cu a cuminsa den añanan trinta di siglo pasa cu H.E. Lampe, Aruba voorheen en thans (1932) y Laura Wernet Paskel, Ons eilandje Aruba (1944), sigui pa un gran cantidad di otro obra, manera di W.F.M. Lampe, Frank Williams, Marco Christiaans, Ernesto Rozenstand, Richard de Veer, Clyde Harms, Benjamin Romero Barliza te Chinto Erasmus, Mi memorianan; Aruba di antaño na 2019.
Nos tur conoce e storianan âgrandiâ tocante explotacion di oro na Aruba, pero di Chinto Erasmus (1917-1998) nos ta haya sa con su tata na 1917, pa motibo di necesidad economico, nos por bisa tambe pa motibo di puro pobresa, ta sali bay mondi pa busca piedra adecuado, garna nan y despues saca oro for di nan pa bay bende esaki na Playa cu e platé Henriquez Quandt.
Cu un storia âchikitoâ asina e explotacion di oro ta haya un perspectiva personal y na mes momento nos ta lesa profundamente tocante e circunstancianan primitivo y pober cu e Arubiano tabata biba aden, mester a biba aden, prome cu yegada di e refineria di petroleo, tempo cu e hombernan tabata haya nan mes forsa pa bay traha na Cuba, Venezuela of Corsou pa un sueldo chikito cu nan por a manda cas.
Mi memorianan ta un balente buki di mas o menos doshen pagina, den cual Chinto Erasmus na edad di 75 aña ta describi su bida fructifero di trahado.
Ta pasa cu ne loke ta pasa cu Aruba: di un pobresa preocupante pa un prosperidad relativo.
Den su memorianan Chinto Erasmus ta duna un relato cronologico detaya di aña 1912 te final di añanan ochenta, di cual e añanan di su hubentud ta haya masha hopi atencion y ta cubri casi mita di e buki, pa despues segun cu e edad ta subi e tempo di contamento ta acelera.
Den e generacionnan por nota bon cla e diferencia entre pobresa y prosperidad, e tata cu ta bay traha na Cuba y Corsou, su trabou duro den cunucu cu resultado instabil pa motibo di secura, cogementâi job aki aya, te cu finalmente por papia di un entrada mas of menos fiho y di progreso.
E yiu homber ta haya mas posibilidad, pasobra, a pesar di poco estudio, e ta haya oportunidad pa bay traha den e refinerianan di Eagle y Lago, unda cuminsando cu e trabounan mas simpel e por sigui subi den posicion pa motibo di su empeño y inteligencia.
publicacion
Tempo cu Chinto Erasmus na edad di 75 aña a dicidi di skirbi su memorianan, su intencion tabata pa haci esaki como informacion pa su yiu- y nietonan, no pa publicacion.
Esey ta splica tambe dicon e ta pone asina tanto atencion na e asuntonan familiar.
Den e comunidad chikito di antaño Aruba ta manera un famia grandi y tur hende conoce otro.
Pero como cu fuera di esey tin tambe asina tanto informacion interesante di âAruba di antañoâ, su yiu muhe Etty a dicidi di type y publica e texto cu tabata skirbi den algun blocnote.
Despues di su añanan basta ârebeldeâ di yoncuman – e tabata tin dos yiu prome cu el a casa -Chinto Erasmus tabatin un bida familiar rico cu su casa Chita Tromp (1904-1986) y su shete yiunan. El a lanta na Tamarijn y a muda despues pa Tanki Leendert pa cual comunidad el a nifica hopi: âTanki Leendert y Aruba por progresa solamente si su hendenan y nan famia progresa.â
Deporte y enseñansa tabata di sumo importancia pâe.
Na 1951 e tabata iniciado di âTropical Country Clubâ y di e edificio di e club cu su biljart, pelicula gratis y un biblioteca. Erasmus a percura pa Tanki Leendert a haya luz di caya na 1952.
El a hunga un rol grandi pa haya un tereno disponibel y adecuado pa deporte y un espacio apropia pa Kapel Monte Calvario. E tabata e motor tras di Scol Preparatorio Aurora y Colegio Ora Ubao.
E tabata politicamente activo pa Henny Eman bieu y e lucha pa Status Aparte.
Cu tur e tipo di informacion aki, nos ta mira con un historia inicialmente chikito di famia ta bira historia grandi di henter un isla y ta refleho di tempo di un desaroyo di apenas un siglo for di punto di bista socioeconomico.


text:
E acusado Jossy Loaiza (26) ta nenga di a viola (rape) su ex-pareha dos bes, manera su ex a bisa den su denuncia. Fiscal ta kere mirando tur e circunstancianan, pero prueba no tin pa conden’e. Mester a declar’e liber di dos acusacion. Pero si a conden’e pa maltrato y intento di violacion.
Diabierna den presencia di e denunciante, hues a trata e caso unda cu fiscal a presenta tres acusacion contra dje. 1) den luna di augustus 2021, un of mas biaha, el a viola su ex-pareha haciendo uzo di violencia of menasa; 2) Esaki a sosode tambe entre 23 y 28 di augustus 2021; 3) el a maltrata su ex-pareha y a trata di viol’e.
E acusado ta admiti di a ranca cabey di e muhe. E dia di e sucedido el a yega for di trabou cansa y el a dal tres drinks cu alcohol. E muhe no tabata contento cu el a bebe y a surgi un discusion. E muhe a dal’e y el a ranca su cabey y push’e. Nan a discuti hopi te ora cu e muhe a bay pafo. El a cay drumi banda di su yiu riba cama. El a lanta bek ora cu polis a yega den camber.
E hecho aki a sosode durante toque de queda. E fiscal no por a splica di con e echo aki a sosode aña pasa y t’e e aña’ki nan a detene. Esaki pasobra e no tabata e fiscal aki cu a atende e caso prome cu el a yega Corte. E homber dilanti hues a splica cu door cu tabatin Toque de Queda e no por a bay su cas y e muhe no tabata kier pa e bay cu e auto pa cual polis a bah’e na cas di su mama.
Na polis e victima a declara loke a pasa e anochi ey cu su ex-pareha y dos otro biaha unda cu e homber a tene relacion sexual cu ne forsa, sin cu e tabata kier. El a splica den su denuncia cu e tin miedo di e homber, kende tabatin dos trabou y tin un salario mas hopi cu ne. E homber tabata menas’e cu e lo kita e muchanan for di dje.
E pareha tin dos yiu, un di dos aña y e otro e tempo ey tabata un luna bieu. E di tres biaha cu e homber a trata di tene relacion sexual contra su boluntad, el a dicidi di graba loke tabata pasando y a manda esaki pa su amiga, kende probablemente ta esun cu a yama polis. Hues a lesa transcripcion di e grabacion aki unda por a scucha con nan ta papia bruto cu otro y e muhe ta bisa cu e lo no lag’e viol’e atrobe. E ta bis’e cu si e no kier e relacion sexual y hacie toch, esey ta violacion. Pa cual e homber ta contest’e cu e tabata gusta ora cu e c… y a yam’e pa prostituta.
Di e sucedido di e dia ey, e denunciante ta bisa cu el a fada loke e homber tabata haci cu ne y el a core bay den cushina coy un cuchiu. “Mi tabata kier a hinc’e pero finalmente mi no a hacie. A cort’e solamente na su man.”
A scucha amiga di e denunciante, kende a splica kico el a mira y scucha di e grabacion cu despues el a entrega na polis. Fiscal den su rekisitorio a bisa cu e violacion aki a tuma luga aña pasa. Aunke nan tabata pareha, un relacion intimo contra boluntad di e otro, ta keda violacion sexual. “Mi no tin motibo pa duda den declaracion di e denunciante. Pero den e caso aki mi no tin un prueba di apoyo pa pidi condena pa e homber. Ta declaracion di e denunciante contra esun di e acusado. Nada mas no tin,” e fiscal a admiti dilanti hues. El a haci un apelacion na e victima pa haci denuncia asina cu e echo sosode, pa husticia por actua. Den e caso aki no tin otro testigo.
E victima den e caso aki a declara cu el a fada di e situacion cu e homber, kende tabata acus’e di a gañ’e. Pero e no tabatin otro caminda pa bay cu su yiunan. E tin miedo pasobra e homber ta gana mas placa cu ne y fiscal ta haya cu e homber a abusa di e situacion aki. Normal den casonan asina Hof ta pidi un castigo di 3 aña. Pero como no por proba e dos acusacionnan di violacion, el a pidi un castigo di 24 luna di cual 6 luna ta condicional y 2 aña di prueba.
Hues a cera tratamento di e caso y mescos cu fisca,l no a haya e dos kehonan di rape proba. Unico cos cu tin ta e denuncianan. E otro acusacion si ta proba. Tin e proces-verbaal traha di e polisnan cu a bay na e cas, nan a splica e estado emocional den cual a haya e señora yorando y tambe tin e yamada via whattsapp den cual e testigo a scucha loke tabata pasando entre e dosnan. “Bo no mester obliga bo pareha pa tene relacion sexual si e no kier.”
Hues a bisa cu normalmente den casonan di violacion sexual no ta duna castigo condicional, pero a tene na cuenta e rapport di Reclassering, p’esey a bay di acuerdo cu un castigo mescos cu fiscal a pidi esta 18 luna (un aña y mey) di prison. Banda di dje a laga seis luna di prizon keda colga riba cu cabes como castigo condicional si acaso e bolbe comete e mesun delito den dos aña di tempo.


text:
Overbruggingstoelage ta 80% di salario y pa un periodo di 12 luna despues di cambio di un Gobierno of Parlamento
Un tema cu a wordo treci dilanti durante e reunion den Parlamento diahuebs ultimo na unda cu e e ley diLandsverordening Instelling Ministerie, LIM akeda aproba, ta tocante e cambio di ley di overbruggingstoelage. PromeMinister Evelyn Wever-Croes a splica esaki den mas di un occasion y a bolbe splica den Parlamento. Overbruggingstoelage ta un derecho di parlamentario y ministernan despues di cambio di un Gobierno of Parlamentopa un periodo di 12 luna y 80% di su salario.
Prome Minister a indica cu e cambio aki ta un cambio den anticipacion di cambio di ley. Esaki, Prome Minister a duna di conoce cu ta algo totalmente legitimo y ta algo cu por y ta pasa bou di tur gobierno.
Prome Minister a enfatisa cu un regla basico di esaki ta cu por anticipa riba cambio di ley solamente si e ta na beneficio di e ciudadano. Y esaki ta e manera cu e cambio di ley di overbruggingstoelage a bay tambe.
Prome Minsiter a splica cu manera e ta awo, e overbruggingstoelage no ta na beneficio di e parlamentario. Ora un Parlamento cambia na fin di luna, lo no tin problema. Un ehempel di esaki cu Prome Minister a duna ta si un parlamentario baha dia 29 di october, e lo cobra suoverbruggingstoelage dia 1 di november. E ta ‘sluit aan’ na susalario.
Si un Parlamentario baha dia 1 di october, e lo mester warda tedia 1 di november pa su overbruggingstoelage cuminsa core. Esaki ta un gab di un luna. Esaki, Prome Minister a splica, ta un omision den e ley.
Pa cua motibo, na juli aña 2021, Gobierno a tuma e decision pa cambia e ley y elimina e omision. Overbruggingstoelage, ta un brug cu ta conecta un punto pa otro. E regla cu tawata tin, no ta un brug sino mas bien e ta tira e parlamentario den awapa un luna sin entrada anto despues ta bin e brug pa un aña. “E no tawata un areglo cu e espirito di ley cu e ta stipula. E fechaa wordo hala mas padilanti pa e cuminsa core mesora cu nansali for di Parlamento pa no tin gab”.
Prome Minister a enfatisa cu ta solamente e fecha a hala. E suma ta keda mescos, esta 80% di e salario y e periodo tambeta keda mescos, esta 12 luna. Kiermeen e ta cuminsa paga mas tempran, y e ta caba mas tempran tambe.
Aruba a paga hopi Overbruggingstoelage den pasado. E mesunparlamentario cu a haci e pregunta, Marisol Lopez-Tromp a haya varios overbruggingstoelage. Y awo na juni a paga e parlamentarionan cu a sali, Marlon Sneek, Jennifer Arends, Robert Candelaria y Ricardo Croes. Nan a haya nan overbruggingstoelage mesora despues cu nan a baha. Y no a y no lo haya ni un cen extra pasobra overbruggingstoelage ta 80% di nan salario pa un periodo di 12 luna.
“Gabinete Wever-Croes ta un gobierno drechi cu ta traha den bienestar di comunidad. Y ora cu un parlamentario tin derecho riba algo, sea di oposicion of no, e mester haya loke e tin derecho riba dje. Esaki ta e espirito di e ley di overbruggings. Anticipando riba cambio di ley, no ta prome biaha esaki a pasay lo no ta e ultimo biaha cu esaki lo pasa tampoco, semper cu e ta na bienestar di nos comunidad”, Prome Minister Evelyn Wever-Croes a duna di conoce.


text:
E temporada di fin di aña aki no solamente mester sirbi pa nos reflekshoná i plania pa futuro, si no tambe pa nos aktua i kumpra na un manera responsabel i konsiente. P’esei departamentu di Inspekshon Ekonómiko (MEO) a bishitá e aña aki 15 supermerkado durante e periodo di 12 pa 16 di dezèmber, pa asina anotá preis di 122 produkto ku ta kai den e asina yamá makutu di Pasku. E produktonan ku nos ta konsiderá spesialidatnan di Pasku. Por ehèmpel: ham i orea, makrel, pekelé, kalakuna, salmou, orea, biña, ròm, whiskey, ponche crema, serbes, limonada, chips, preimu, rasenchi, anasa den bleki, soda water etc.
Fundashon pa Konsumidó a hinka e preisnan den un tabèl i a analisá e sifranan pa asin’ei informá nos konsumidónan na unda ta bende tin e produktonan aki na e preis di mas kumbiniente. Nos tin ku remarká un biaha mas ku solamente nos ta hasi komparashon di e preis i no di e kalidat di e produkto.
Bon Bini Supermarket, e supermerkado ku por lo general tin mihó preis i tambe e supermerkado mas surtí kompará ku e demas supermerkadonan.
For di nos análisis di pakete di Pasku, Bon Bini supermarket a sali e supermerkado ku mas tantu produkto na mihó preis. Di e 122 produktonan ku wòrdu anotá, e supermarket aki tin 25 produkto na un mihó preis. E produktonan aki ta entre otro kilo di makrel, alkapara 90ml, ham di fòrnu ku wesu, biña white zinfandel marka Gallo i Carlo Rossi, biña marka Beringer Pink Moscato i Red Moscato 1.5ltr, Bacardi Lemon 75cl, Malibu 750ml, Planters Mix Nuts 10.3oz, Planters Deluxe Jumbo Cashews 8.5oz, Mayonaise marka Hellman’s i Kraft di 15oz etc. E di dos supermarket ku preis mas kumbiniente a resultá Mangusa Hyper ku 18 produkto i e di tres supermarket ku mas mihó preis a resultá di ta Centrum Piscadera ku 16 produkto.
Pa loke ta trata supermerkadonan mihó surti, di akuerdo ku resultadonan di e análisis di pakete di Pasku, Bon Biní supermarket a resultá e supermerkado mihó surti ku 98 produkto for di e pakete di 122 produkto. E di dos supermerkado a sali Mangusa Hypermarket ku 93 produkto, siguí pa Mangusa Rio Canario ku 87 produkto.
Diferensia di preis
For di e resultadonan di e komparashon di preis nos por mira un diferensia di preis astronómiko den e kategoria di alkohòl i tambe den algun fruta seku. Diferensianan di preis te ku un máksimo di 37.05 florin. Por ehèmpel un bòter di Whiskey Dewars (12years) di 750ml ta kosta na Bon Biní supermarket fl. 57.95 i na Esperamos supermarket esaki ta kosta fl. 89.25, kual ta un diferensia di preis di fl. 31.30. Grey Goose Vodka di 750 ml ta kosta na Arti’s supermarket fl. 60.00 i na Arco Iris esaki ta kosta fl. 90.40, kual ta un diferensia di preis di fl. 30.40. pa loke ta trata fruta seku, un kilo di chèri kòrá ta kosta na Centrum Piscadera fl. 18.06 i na Luna Park i Boulevard supermarket esaki ta kosta fl. 39.95, kual ta un diferensia di preis di fl. 21.89. Por último, Tutti Frutti mix pa kilo ta kosta na ámbos Centrum fl. 11.96 i na Ruyterkade supermarket esaki ta kosta fl. 23.95, kual ta un diferensia di fl. 11.99.
Pa motibu di e kantidat di diferensianan di preis aki Fundashon pa Konsumidó i Ministerio di Desaroyo ekonómiko ke pa nos konsumidónan ta praktiká un komportashon di kompra aun mas konsiente.
Gasta bo plaka di un manera responsabel, tene kuenta ku bo presupuesto i konsulta e lista di komparashon di preis ku FpK i MEO ta brinda. Finalmente nos ta deseá tur nos konsumidónan un felis Pasku i un próspero aña 2022. Kòrda semper ku nos komportashon finansiero den luna di dezèmber lo definí kon ‘largu’ nos luna di yanüari lo ta.


text:
"Tofu Stir Fry" cu bo Berduranan faborito
Parti 1
Awe nos ta comparti un di nos recetanan faborito y clasico Vegetariano/Vegano!
Hopi di nos a tende di Tofu y nos kier sa mas di dje pa nos tambe por cushin’e y experimenta con dushi e ta smaak.
Nos receta ta den Parti 1 y Parti 2 cu un splicacion hopi amplio primeramente di Tofu, tambe consehonan di panchi y utensilionan cu bo tin mester, sigui pa un di e tantisimo recetanan den Parti 2.
Maske cu bo ta kere cu bo no ta gusta Tofu, duna bo mes un chens pa purba algo nobo cu lo sorprende bo y cu kisas bo ta bay gusta asina tanto pa pone den bo menu di siman!
Tofu ta firme y cu un sabor unico. E berduranan ta fresco y colorido!
"Tofu stir fry" tin tur cos y opcionnan pa traha un cuminda facil y lihe, cu bo por traha cada bes di un otro forma.
Pa e personanan cu tin consideracionnan di dieet, e Tofu Stir Fry aki ta Vegano natural; y si bo uza gluten free Tamari enbes di Soy Sauce esaki lo ta gluten free di mes. Pues mas stir fry pa tur hende.
Tofu ta stret for di fridge y maske bo no por cushina, confia ora cu nos bisabo cu , bo por cushina Tofu!
Un cuminda dushi y facil, specialmente ora nos tin hopi hamber!
Por uza cualkier tipo di berdura cu bo gusta y e saus ta solamente 2 ingrediente y henter e receta aki ta cla den apenas 30 minuut!
Un Tofu Stir Fry saludabel ta un cuminda di ultimo momento cu bo por cushina cu loke bo tin disponibel den bo fridge.
Normalmente nos ta trah’e cu spinazie – pero bo por cambi’e pa cualkier otro berdura.
Por ehempel Broccoli Stir fry? Promenton Stir fry?
Cualkier berdura Stir Fry ta bay !!! Hasta ela rima…
Nutricion
E plato aki ta sirbi 1 pa 4 persona
Caloria: 297
Carbohidrato: 12 gram
Proteina: 22 gram
Fat: 17 gram
Vet satura: 2 gram
Fibra: 5 gram
Sucu: 1 gram
Tin algun sugerencia di algun tools pa traha Stir Fry , pa esnan cu kisas ta bay drenta cu mas determinacion den e mundo culinario;
Wok. Si bo tin un lo ta great! Pero bo no mester tin un Wok pa traha un tremendo Stir Fry – un panchi grandi y hundo – nonstick lo hasi e triki , pero si bo tin plan pa cushina stir fry cu hopi frecuencia, anto e ora ta bale la pena pa hasi un bon inversion.
Un spatula hancho y contra candela. Perfecto pa drei cuminda y bira e blokinan di tofu cu mas facilidad.
E proximo biaha cu bo bay supermarket, benta un paki of dos di tofu extra-firm den bo garoshi, pasobra riba e anochinan cu bo tin pura y sin mucho tempo pa cushina; e dinner super saludabel aki lo cay na smaak ta keda cla mes ora!
Con pa traha e miho Stri Fry pero tambe esun di mas facil
Cu 2 paki di Tofu, un boter di Soy Sauce, garlic (opcional) y un par di berdura den bo cushina, bo por traha un cuminda super dinamico!
Ingredientenan clave pa traha bo "Tofu Stir Fry":
Laga nos papia di e productonan esencial pa traha bo Stir Fry saludabel.
E receta aki ta hopi flexibel.
Tin algun punto super importante pa tene cuenta cune:
Extra-Firm Tofu. E berdad ta cu Tofu por trece un tiki confusion, pasobra mesos cu papa of cornflakes pa desayuno, tin masha hopi opcion pa escohe cu tambe ta hopi similar.
Pa esnan cu nunca por a pensa cuanto nan lo bay gusta Tofu… esaki mester ta e Tofu EXTRA FIRME… no moli… no manera seda… nI firme… sino EXTRA FIRME ! Nos ta spera cu awor nos tin bo atencion.
Ta bon pa sa e diferencia entre e diferente tiponan di TOFU
Tofu ta ser catergoriza pa e cantidad di awa cu e ta contene.
Tofu Extra-Firme ta esun cu tin menos likido aden. Pesey esaki ta esun cu semper nos ta recomenda, specialmente si e mester wordo corta na bloki. E lo tin si ainda suficiente likido pa primi saca for di dje; pa e tofu bira mas crispy ora cu has’e of air fry e.
Tofu Firme. Si nos kier papia cla riba e tipo di tofu aki ; pa bisa berdad nos no sa kiko e intencion di e textura aki ta. Hasta ora cu mi ta machica e tofu aki den Tofu Taco , toch ainda mi ta prefer esun extra-firme cu ta contene un bon cantidad di likido.
Tofu Suave of Seda. Ambos di e tiponan aki di tofu ( seda ta esun Japones y suave ta esun Chines) ta comporta di e mesun forma. Esakinan tin e cantidad minimo likido ya caba primi y saca for did je y su textura ta suave. No purba di bay uza e Tofu aki como Stir Fry; en cambio uz’e si pa blend como smoothie pa un boost, of miho ainda pa uz’e den desser di vegan manera Chocolate Mousse Pie.
Asina ta uza solamente e TOFU EXTRA-FIRM!
Ginger Fresco. Esaki ta un ingrediente fundamental pa un Stir Fry c’un tremendo sabor.
Green Onion (opcional) of Pak Choy cu su stengel/stam. Smoor mita di e Pak Choy of Green Onion cu e berduranan pa lanta su sabor, despues strooi e resto ora cu e ta cerca di cla pa duna e Stir Fry un zest.
Soy Sauce y Sesame Oil. Dos ingrediente cu ta yuda bo crea bo Stir Fry den un frega di wowo! Bo por agreganan direct den bo panchi y bo no mester traha un saus apart.Ta recomenda pa cumpra e Low Sodium Sesame Oil pa ora cu mix e cu e Soy Sauce bo cuminda no bira demasiado salo. Sesame oil ta agrega un sabor rico y un tiki geroost na cualkier Stir Fry. Bo por haya Sesame Oil den diferente Supermarket.
Te aki nos Parti #1
Proximo Weekend nos lo presenta e di dos y ultimo Parti di Tofu Stir Fry…


text:
President Joe Biden ta planea anuncia e retiro di tropa di Merca di Afganistan prome cu 20 aña aniversario di atake di terorismo di 11 di september, segun tres persona familiarisa cu plan.
E retiro ta amplia e presencia di e tropa di Merca mas despues di e limite di 1 di mei pa administracion di Trump na un acuerdo di Taliban. Biden ta pensando riba decision durante luna cu asesor y señala cu no ta kere den tropa di Merca mester permanece na e pais despues di e fecha limita.
Funcionario di Merca a bisa cu tin 2500 soldat na Afganistan. No ta cla kico lo pasa cu centenares di operacion special di Merca cu ta colabora cu CIA na mision antiterorista. E tropa no ta reconoci publicamente y no forma parti di e calculo formal di 2500 efectivo den pais.
E decision di Biden pa retira e tropa di Merca di 11 september lo marca e fin simbolico di e guera mas largo di historia di Merca. Exactamente 20 aña despues di atentado terorista di 11 september di 2001 cu a duna impulso a duna invasion inicial di Afganistan pa parti di Merca.
E retiro di tropa di Afganistan ta e prome decision importante di e presidencia di Biden cu tropa di Merca den stranhero y Biden a debati cu lo mester haci durante luna di fecha limite di 1 mei 2021.
E decision por causa riesgo cu militarnan halto cu a defende e mantenimiento di tropa di Merca na e pais y a argumenta cu un retiro prematuro por provoca e colapso di gobierno di Afganistan.
E atake reciente contra forzanan di Merca na Afganistan tambe a aviva e preocupacion. Merca kier mantene un presencia di inteligencia na Afganistan, segun dos fuente familiarisa cu e asunto.
Na evaluacion anual di comunidad di inteligencia di Merca, nan a bisa pa un posibilidad pa un acuerdo di paz entre taliban y gobierno di Afganistan ‘ta sigui baha durante otro aña’.
“Ta probable cu taliban ganen un tereno na e campo di bataya y e gobierno di Afganistan lo tin dificultad pa mantene e linea cu taliban di coalicion pa retira e sosten”, e evaluacion ta bisa.


text:
Kontrali na lokual nos ta tende kada biaha, petishon pa outonomia na Reina di Hulandes no a originá na 1946, 6 yüni ora Staten di Curaçao a bai di akuerdo ku e inisiativa di Parlamentario da Costa Gomez pa pidi outonomia. E luna aki ta konmemorá e hecho ku 97 aña pasá, esta 23 aña promé, di e promé petishon ofishal i por eksrito a keda entregá.
E promé aktornan ku a hasi un petishon pa outonomia tabata Vereeeniging Curaçaosche Vrijheidsbond òf “de bond” ku a keda fundá na 1922. De bond tabata konsistí di mayoritariamente intelektualnan di ideologia liberal i Ku tabata kontra di doògmanan religioso. No por tabata un sorpresa ku e Mishon Katóliko tabata kontra di e grupo aki.
Apesar ku de bond no tabata un partido polítiko, su metanan tabatin tur tinta di polítika, esta “streven naar autonomie voor Curaçao met handhaving van de saamhoorigheid met het moederland”. Tambe de bond tabata na fabor pa un parti di e poblashon por a skohe su representantenan via elekshon basta ku e persona tabatin 25 aña, un salario anual di por lo menos f 1,200 òf a importá merkansia na un balor di f 10,000 pa aña òf a haña entrada di por lo menos f 500 di merkansia físikamente na Kòrsou i ku a pasa sierto èksamen ku despues mester keda determiná. De bond tabata usa su publikashon bi-mensual, Voz del Pueblo: Algemeen Weekblad, orgaan van de Curaçaosche Vrijheidsbond pa plama su ideanan.
E petishon, mas bien un programa di akshon tabatin komo promé (di 12) punto un petishon pa outonomia: “Autonomie voor de kolonie, in den geest van het Nederlandsche Staatsrecht ten opzichte van provinciën en gemeenten, waarbij het voldoend ontwikkelde gedeelte der bevolking en zij, die in de belastingen bijdragen in die mate als nader bij de wet te bepalen, het recht van medezeggenschap hebben, met handhaving van de saamhoorigheid met het Rijk in Europa”. Mas a leu e petishon/plan di akshon ta papia di “bevordering van kunsten en wetenschappen”, “bevordering van spaarzin”, “bestrijden misbruik van sterken drank”, “voorkomen van buitensporige schoolbouw’ i “geen beperking van de vrijheid van het winkelbedrijf en vermijding van concurrentie van overheidswege”.
Den un reunion di 19 september 1923 ku a tuma lugá den e edifisio di Loge De Vergenoeging, miembronan di de bond a aprobá e petishon ku despues a keda mandá pa Reina di Hulanda. Presidente di de bond tabata entre otro sr. C.H. Jonckheer, Sekretario, sr. H.J.C.B. Hellmund.
Willemstad, Kòrsou
Like this:
Like Loading...
Author: alexdavidrosaria
Alex Rosaria is from Curaçao. He has a MBA from University of Iowa. He was Member of Parliament, Minister of Economic Affairs, State Secretary of Finance and United Nations Development Programme Officer in Africa and Central America. He is an independent consultant active in Asia and the Pacific.
View all posts by alexdavidrosaria


text:
Den luna di october The Ritz-Carlton, Aruba y Aruba Marriott Resort a invita un total di 100 asociado femenino den posicion ehecutivo pa un segundo evento di “Women Let’s Talk 2.0.” E programa anual di “Women Let’s Talk” ta un sesion special pa tur ser femenino caminda cada sesion ta enfoca riba diferente tema, e tema di e aña aki tabata “Career Path.”
Den ballroom di The Ritz-Calton, Aruba, dirigi pa e maestro di ceremonia Milouska Briezen, Destination Manager na The Ritz-Carlton, Aruba a duna un gran bon bini na e invitado-, panelista- y oradornan. Steven Redkoles, Area General Manager, a inicia e sesion elaborando riba e tema di desaroyo di e ser femenino den un compania como tambe e compromiso cu e compania tin pa sigui obtene e presencia di e ser femenino den e posicionnan ehecutivo.
Un total di dos orador y tres panelista a elabora den nan perpectiva riba e tema “Career Path” durante e foro. Antoinette van de Berg, un ser femenino Rubiano den posicion clave cu e compania Marriott International siendo e VP Sales & Distribution Operations at Marriott International. Antoinette a comparti durante su discurso su experiencia durante e aña nan di su carera, cuminsando na un edad hoben den e industria hotelero y durante aña a haya diferente oportunidad pa sigui expande den su carera, banda di tur otro responsabilidad personal, siendo casa y mama. Na final Sra. Antoinette a entretene e participantenan cu cinco punto importante cu a yud’e den su trayectorio. E Segundo orado durante e programa aki tabata Rosabelle Illes, Assistant Professor na Universidad di Aruba. Rosabelle a sa di captura tur invitado nan atencion na e manera di conta su experiencia cual tabata traves di un storia, lagando un bunita mensahe atras na cada un di e damanan presente, “..”.
E programa a continua riba e topico “Career Path”, unda a elabora riba e strategia nan pa un persona por tin mas aprecio pa nan trabou, con pa inspira un hende muhe pa por expande den nan carera y crea oportunidad. Un grupo di tres panelista, Louella Brezovar, Hotel Manager na The Ritz-Carlton, Aruba, Claudia Rodriguez, Hotel Manager na Aruba Marriott Resort & Stellaris Casino un cara nobo den e industria hotelero na Aruba, conhunto cu Raoul Lemmering, General Manager na Aruba Marriott & Stellaris Casino a ricibi diferente pregunta riba e tema “Career Path”. Brezovar a conta di su mesun experiencia como un hotelero pa mas di 35 aña y comparti su conseha na nos futuro lidernan femenino. Rodriguez a comparti e importancia di tin un mentor den un trayectorio como un lider, y na final Lemmerling a comparti su pensamentonan riba e pregunta kico ta e beneficionan di tin e ser femenino como un lider.
Redkoles a clausura e sesion splicando e importancia di e ser femenino den un compania, y a expresa su palabra nan gradicimento na tur dama cu tabata presente, y na e organisadonan Altagracia Lampe, Director of Human Resources Operations, cu a haci e sesion di “Let’s Talk 2.0” uno exitoso. The Ritz-Carlton, Aruba ta sumamente satisfecho pa sigui brinda un programa imersivo y inovativo pa tur e damanan ehecutivo pa por crece como profesional y sigui expande Aruba su industria hotelero. The Ritz-Carlton, Aruba ta gradici Elite Production y The Perfect Team pa nan colaboracion pa cu e evento di Let’s Talk 2.0


text:
Zona di temperatura peligroso pa kuminda
Zona di temperatura peligroso ta e zona ideal kaminda tin mas multiplikashon di mikrobio. Kontròl di temperatura ta e faktornan mas importante pa produsí i mantené un kuminda liber di mikrobio. E zona aki ta keda entre 5⁰- 60⁰ C Ora ta atendé kuminda entre e zona aki mester sòru pa esaki sosodé mas rápido posibel pa evitá demasiado multiplikashon dje mikrobionan. Tur kuminda mester keda kushina a fondo (temperatura haltu pa sufisiente tempu) pa…
Kiko ta pasa ku un hende ku kome un kuminda kontaminá ku mikrobio malu?
E por haña un… Infekshon Ora kome un kuminda kontaminá ku mikrobio malu. Desaroyo dje mikrobio ta sigui tuma lugá den e persona su stoma i konsekuentemente e persona’ki ta bira malu despues di un par di ora. Intòksikashon E mikrobionan den e kuminda ta produsí sushi durante nan multiplikashon. E sushi aki ta venenu ku ta kontaminá e kuminda. Un hende por kome un produkto venenoso tambe manera mushroom. Den kaso di intòksikashon, e…


text:
E situacion economico mundial cu a wordo crea pa motibo di Covid-19 ta uno hopi serio.
Coronavirus a cuminsa fin di december 2019 na Wuhan China y na e momentonan aki gran mayoria di paisnan rond mundo tin casonan registra.
Danki Dios na Aruba te na e momentonan aki NO tin ningun caso registra.
For di varios simanan Aruba ta preparando su mes pa atende cu Coronavirus. E ta un situacion di tension pasobra e ta un virus cu ta contagia hopi liher y nos ta depende di turismo. Obviamente pais Aruba ta sigui tur e protocolnan y experto y profesional cu ta conseha gobierno tin experiencia pa atende cu brotanan.
Gobierno di Aruba ta prepara pa atende cu salud di nos communidad na promer lugar. Esaki ta loke ta mas importane cual tur instancia di cuido ta preparando nan mes debidamente.
E preocupacion cu minister Dangui Oduber tin tambe ta nos economia cu ta depende completamente di turismo.
Si nos analiza e situacion mundial na China, Japon y Italia por conclui cu Aruba tambe lo sinti efectonan economico di esaki.
Coronavirus a yega Merca y nos mercado principal cu ta New York. E tendencia mundial ta cu lo tin menos biahamento y ja caba e industria di aeroliña a pronostica un perdida di 130 biyon dollar. No solamente e industria di aeroliña lo keda afecta sino tambe e industria crusero. Gobierno di Merca ya caba a saca un “travel warning” pa mericanonan pa nan NO subi cruseronan. Consecuentemente esaki lo tin su efecto riba e industria y cantidad di bishitante crusero. Esaki tambe ta wordo monitorea y un plan ta wordo traha pa prepara riba e caida aki cu lo ta inevitabel manera situacion ta mustra actualmente.
Gobierno hunto cu ATA y APA a prepara un plan di contingencia caba cu lo wordo activa si ta necesario.
Aruba a pasa den momentonan hopi difcil den pasado cu a afecta nos turismo y economia enormemente. Por corda riba 911, Natalee Holloway y tambe e crisis financiero na anja 2008.
E crisis di Coronavirus lo tin su efectonan negativo riba turismo, nos economia, entradanan di gobierno, GDP y locual nos tur ta spera cu esaki no lo ta asina devastador pa nos economia manera cu ta sosodiendo na otro paisnan. Ta dificil anticipa e efectonan pero ta un hecho cu Aruba lo sinti esakinan.
Nos ta sigui monitorea y percura pa nos tin un plan di rescate economico pa activa esaki ora tin mester di dje cual ta di sumo importancia.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Diadomingo, 13 di november, 10:00 am tabata un dia super emocionante pa e chikitonan di cas, cu e yegada di Sinterklaas y su pietnan den su barco procedente di Spaña.
Despues di dos aña di un celebracion virtual, e aña aki porfin e chikitonan por a bin disfruta un biaha mas di e festividad aki, cu ta specialmente pa nos muchanan.
Na waf di Aruba Ports Authority (APA), unda cu Minister di Cultura, mr. Xiomara Maduro tabata presente pa asina ricibi Sinterklaas y su Pietnan.
Despues di e acto protocolario, esaki tabata sigui pa un parada, cual tabata algo sigur emocionante p’e muchanan.
E parada a sali for di APA, drenta Harbour Arena, subi L.G. Smith Blvd. dilanti di Wendy’s, cual a termina na Plaza Padu. Riba e plasa tabatin diferente tent di co’i come y co’i bebe.
Tabata tin oportunidad pa saca potret y pa por cuminda tur e muchanan cu ta warda riba Sinterklaas y su Pietnan. Tambe e muchanan por a disfruta di show di baile, dino jump y mucho mas.
Comision Celebracion Dia Nacional tabata encarga cu e actividad aki.


text:
Patrick Groters ta keda na di 8 lugar den e 200IM na Lima, Peru
E hoben Groters a clasifica pa di dos biaha pa e gran final A na e Weganan Panamericano Lima 2019, awo den e 200m IM. Groters a haya un otro oportunidad di landa contra e mihornan den e competencia aki y disputa asina pa un medaya. Mester bisa cu mainta Groters a kibra su propio record Arubano marcando un tempo di 2:03:33.
Den e final A di e 200m IM anochi, Patrick a inicia prome cu e 50m mariposa unda ta marca un tempo di 25.95 , sigui pa lomba cu ta su disciplina di mas fuerte unda e ta marca un tempo di 56.71, e di tres cu tabata schoolslag Patrick ta marca un tempo di 1:34.84 y finalmente pa caba cu e estilo liber unda e ta marca un tempo final di 2:06.21. Notabel ta cu e prome 100m a bay hopi bon, pero e ultimo 100m tabata menos bon unda Groters ta finalisa na un di 8 lugar.
Remarcabel ta cu durante e Weganan Panamericano di Lima 2019, Patrick Groters a sa di establece 3 record Arubano nobo den landamento.
Pabien Patrick Groters.


text:
KRALENDIJK- Movementu di Pueblo Boneriano (MPB) ta pro un sistema di deposito (statiegeld) pa bòter, pa eviáa ku esakinan despues di uso ta keda bentá den mondi.
Miembro di Konseho Insular, Din Domacassé e siman aki a presentá un moshon den Konseho Insular pa hasi un apelashon riba Kolegio Ehekutivo pa studia kon lo por yega na esaki.
E idea di un sistema di depósito no ta nobo na nos islanan. Antes, voral den temporada ku Amstel tabata produsí serbes ainda na Kòrsou, tabata tin un sistema di depósito kaba. Hendenan ku ker a kumpra un kaha di serbes mester a entregá sea un kaha yen di bòter bashí òf paga un depósito adishonal na momento ku no tabata entregá un kaha bieu ora di kumpra un kaha nobo.
Mondi
Despues ku a kita e sistema di depósito por a nota ku muchu mas bòter bashí a bin resultá den naturaleza. Aunke ku awendia tin vários konteiner di Selibon kaminda ku por depositá bòter bashi pa por wòrdu resiklá, hopi hende no ta tuma e molèster di bai entrega esakinan.
Bòter bashí por wòrdu resiklá dor di krùsh esakinan pa generá un tipo di santu ku por usa pa traha blòki òf -si laga e pidanan mas grandi- komo piedra decoratívo pa baki di mata.


text:
Diamars madruga Aruba a bay den alerta momento cu un avion tabata circulando den espacio aereo di Aruba.
Tabata
den oranan di mey anochi cu por a scucha un zonido di motor den halto, pero no
por a mira esaki, debi cu e tabata bula luz paga.
Despues
di a bula como 4 pa 5 biaha a cende luz y ateriza sin autorisacion. E avion a
bay staciona unda e avion di KLM sa para, pero a wordo movi despues pa un otro
area p’asina trabou por sigui normalmente.
Esaki
a pone cu Airport Authority mesora a bati alarm y a avisa Polis cu a yega
mesora. Cu masha cautela a acerca e Jet, debi cu niun hende sa ken nan ta y cu
ki intencion nan a bin Aruba.
Despues
di basta rato e dos personanan cu lo tabata bula e avion a sali y a wordo poni
sinta abou.
A
pidi dos Transportwagen, cu a yega y den un caravana a sali direccion Warda di
Playa, unda cu tabatin dos Paramedico wardando pa checknan.
Eynan
por a mira cu mayoria Polis y tambe e dos paramediconan tabata bisti cu e mondkapje,
locual a bin ta bisa e lo no proteha bo.
E
avion lo tabatin destinacion Caracas. Pero no sa kico tabata e motibo cu a pone
baha na Aruba. No sa si nan lo por tabata sinti malo, cu a pida pa un ambulance
na stand by na Warda di Playa.
Dos
agente di Grens Politie tambe a yega den oranan di madruga na Playa, p’asina
sigui cu e investigacion.
E
avion aki lo a sali for di Mexico y destinacion final tabata Caracas, pero
Venezuela tambe tin tur aeropuerto sera y como tal nan no por a haya permiso pa
sigui bula y a dicidi, sin pidi permiso pa baha na Aruba.